
Kogumiku väljaandmist on toetanud

E E S S Õ N A

Viimane, Teolani, ES1AO ja Heiki, ES1AW poolt kirjutatud eestikeelne raadioamatööri teatmik ilmus 1982. aastal, varsti 25 aastat tagasi.

Kogenud raadioamatööridel polnud sellest suuremat lugu: vahepeal oli kätte jõudnud internetiajastu, nii et infopuuduse üle enam kurta ei saa, pigem kipub seda liiga palju olema. Alustavate huviliste puhul tähendab see seda, et esimene samm raadioamatörismis võibki jääda tegemata.

Nii tekkiski idee kirjutada teatmik, kus raadioamatörismiga seotu oleks lihtsalt ja lühidalt selgitatud, nii et huvilised suudaksid põhitõed selgeks saada. Kindlasti on paljutki, mida oleks tulnud põhjalikumalt käsitleda, kuid mingil hetkel tuli otsustada: ei, nüüd aitab, muidu leian end oma 50. eluaastal veel ilmumata kogumikule viimast lihvi andmas. 

Miks ilmub see kogumik CD-l ja mitte korraliku, paksu ja ilusate piltidega raamatuna? Vastus on lihtne: väiksem maksumus, vähem tööd minul ja rohkem võimalusi kasutajatel. 

ERAÜ, Tartu Contest Team, ES5LGR, ES7SYS, ES2ABL ja paljud teised raadioamatöörid: suur tänu toetuse, arvamuste ja kaastöö eest! 

73!

Jüri, ES5JR

1  Mis on raadioamatörism?

Raadioamatöörid on inimesed, kes on oma hobiks valinud raadio teel sidepidamise. Põhjusi selleks võib olla palju: mõni inimene tahab suhelda, mõni praktiseerida keeli, mõni katsetada endaehitatud aparatuuri ja antenne, mõni sportlikust huvist... jne, jne. Riikides, kus raadioamatööre on palju, osalevad nad päästetöödel ja abistavad ka avalike ürituste korraldamisel.

Ühtekokku on raadioamatööre maailmas umbes 3 miljonit, neist 700.000 elab Ameerika Ühendriikides.

Inglise keeles on raadioamatörismi nimetuseks amateur radio või ham radio, raadioamatööre kutsutakse “radio amateur” või “ham”.  Nimetus “ham” tuleneb väidetavasti sajandialguse raadiojaama kutsungist, mis muutus üldnimetuseks.

[image: image1.png]



	E-ham: Ülevaade võimalikest raadioamatööride tegevustest
	http://www.dxzone.com/cgi-bin/dir/jump2.cgi?ID=9013


	ARRL (American Radio Relay League) lehekülg algajatele
	http://www.dxzone.com/cgi-bin/dir/jump2.cgi?ID=9011


	Algajatele amatöörraadiost
	http://www.dxzone.com/cgi-bin/dir/jump2.cgi?ID=302


	DX-Zone: kõik raadiost
	http://www.dxzone.com/


	Raadioamatööride uudistegrupid
	http://ac3l.com/links.htm


	Wikipedia: artikkel raadiost
	http://en.wikipedia.org/wiki/Radio


	Ham-Shack.com: üht-teist kasulikku


	http://www.ham-shack.com/

	Rahvusvaheline kosmosejaam kutsungiga NA1SS amatöörsidet pidamas 
	http://www.arrl.org/ariss-jota-eu.m3u


2  Raadioamatörismi ajalugu

1850. aastal, kui põhilised elektrinähtused olid juba avastatud, ennustas Cambridge’i ülikooli professor James Clerk Maxwell (1831-1879) elektromagnetlainete olemasolu. Kuid alles 1886. aastal, 8 aastat pärast Maxwelli surma, suutis sakslane Heinrich Hertz (1857-1894) elektromagnetlainete olemasolu demonstreerida. 

[image: image50.jpg]



Elektro- ja raadiotehnika arengusse andis hindamatu panuse Horvaatia päritoluga Ühendriikide leidur Nikola Tesla (1856-1943, parempoolsel fotol). Aastatel 1886-1904 patenteeris ta hulga leiutisi elektrotehnika vallas, mis lõid aluse raadiotehnika arenguks. Kahjuks on Tesla roll teenimatult unustusse jäänud, võib-olla seetõttu, et ta oli oma ajast liiga palju ees.

Tema rolli füüsika arengus jäädvustab magnetinduktsiooni mõõtühik tesla (T). 

Esimeste praktiliselt kasutatavate raadiosaatjate ehitaja au jagavad itaallane Guglielmo Marconi (1874-1937, alumisel vasakpoolsel pildil) ja Aleksandr Popov (1859-1906). Mõlemal mehel õnnestus raadiolainete saatmine ja vastuvõtmine üsna ühel ajal, 1896. aastal. 

Popovi saatja on kujutatud alumisel parempoolsel pildil

Ajavahemikus 1898-1912 hakati katsetama juba erinevaid saatjaid, sidepikkust üle 10 miili loeti kaugsideks. 1899. a. õnnestus Marconil edastada raadiolaineid üle La Manche’i 32 miili kaugusele, 1901. aastal õnnestus tal aga side üle Atlandi ookeani Cornwallist Newfoundlandile. 

1906. aastal toimus radio teel ka esimene inimkõne ja muusika ülekanne.

1909 asutati USA-s esimene raadioamatööride klubi. 1912. aastal hakati raadioamatööridele lubasid väljastama ja kehtestati eetris töötamise reeglid. 1914. aastal asutati USA raadioamatööride liit ARRL (American Radio Relay League).

Et amatöörid ei hakkaks segama kommertssidet, saadeti nad lühilainetele, kus arvati levi puuduvat. Kõigi üllatuseks hakkasid amatöörid sidet pidama seniolematute kauguste taha: 1916. aastal suudeti signaal saata USA idarannikult läänerannikule, vahemaaks oli 2500 miili! 1921. aastal peeti esimene kahepoolne side üle Atlandi ookeani, 1923. aastal õnnestus side Prantsusmaa ja USA vahel, vahekauguseks oli 4000 miili.

5. augustit 1924 loetakse Eesti raadioamatörismi alguseks: kolm Pärnu koolipoissi, Eugen Tumma, Vitali-Aleksandrov Suigussaar ja Karl Olof Leesment ehitasid lühilainevastuvõtja, millega kuulasid Euroopa raadioamatööride tööd. Esimese lühilaineside pidas V. Suigussaar teadaolevalt 1926. aasta kevadel. 

1925. aastal asutati raadioamatörismi rahvusvaheliseks koordineerimiseks Rahvusvaheline Raadioamatööride Liit - IARU (International Amateur Radio Union), mis 1927. aastal kehtestas kutsungite süsteemi. Läti, Poola, Leedu ja Eesti amatööride kutsungid algasid eesliitega “ET”. Eesliide “ES” võeti Eestis kasutusele 1929. aasta algusest.

1934. aastal nimetati juba 1865. aastal asutatud Rahvusvaheline Telegraafiliit ümber Rahvusvaheliseks Telekommunikatsiooniliiduks (ITU, International Telecommunications Union). 

1935. aastal loodi Eesti Raadio Amatööride Ühing (ERAÜ), mis 1938. aastal võeti vastu ka IARU liikmeks. 

Raadioamatööride tegevus katkes II maailmasõja aastateks, kui raadioamatörism suuremas osas riikides keelustati - tegevus taastus alles pärast sõja lõppu. Eesti raadioamatöörid taasalustasid tegevust 1946. aastal, kuid juba UR2- kutsungite all. ERAÜ-d enam ei olnud, raadioamatörismi  koordineeris sõjalisele ettevalmistusele suunatud organisatsioon ALMAVÜ (Armee, Laevastiku ja Mereväe Abistamise Vabatahtlik Ühing).

Pärastsõjaaegsetel kümnenditel hõlvasid amatöörid ultralühilained, võtsid kasutusele satelliitside, meteoorside, EME-side, raadioteletaibi (RTTY), ühe külgribaga telefoniside (SSB) ja amatöörtelevisiooni (SSTV). 

õrvaloleval fotol on kujutatud USA amatöörtelevisioonijaam 1949. aastal.

Tavaliseks muutuvad DX-peditsioonid - 1972. aastal tunnistati maailma parimaks raadioekspeditsiooniks Enn Lohu (siis UR2AR, nüüd ES1AR) ja Tõnu Elhi (siis UR2DW, nüüd ES2DW) poolt organiseeritud ekspeditsioon Franz Josephi Maale. 

1970-80 hakati arvutuste tegemiseks kasutama arvuteid ;-), hiljem nende kasutusvaldkond laienes transiiverite ja antennide juhtimisele, morsekoodi õpetamisele ja sidede registreerimisele. Helikaart võimaldas digitaalside kasutuselevõtmist. 1978. hakati rakendama pakettsidet.

1990. aastal taastasid Eesti raadioamatöörid ES-kutsungid, seda iseseisvumisest aasta varem. 1991. aasta augusti kriitilistel päevadel aitasid amatöörid oma tehnikaga kaasa side tagamisele vajalikes lõikudes ja said selle ülesandega edukalt hakkama. 

1991. aasta detsembris taastati ERAÜ, mida juba järgmisel, 1992. aastal, tunnustati IARU täieõigusliku liikmena. 

1998 võeti kasutusele PSK31. 2001. aasta veebruaris toimus esimene amatöörside üle Atlandi 136 kHz lainealal, kasutades üliaeglast telegraafi: punkti pikkuseks oli 90 sekundit, kriipsu pikkuseks 180 sekundit. Kogu side võttis aega 2 nädalat.

	Ülevaade amatöörraadio ajaloost: 

Wikipedia:

AC6V lehekülg


	http://en.wikipedia.org/wiki/History_of_radio
http://www.ac6v.com/history.htm

	N. Tesla elulugu
	http://chem.ch.huji.ac.il/~eugeniik/history/tesla.htm


	H. Herzi elulugu


	http://chem.ch.huji.ac.il/~eugeniik/history/hertz.htm

	A. Popovi elulugu


	http://chem.ch.huji.ac.il/~eugeniik/history/popov.html

	G. Marconi elulugu
	http://nobelprize.org/physics/laureates/1909/marconi-bio.html

	Ülevaade Eesti raadioamatörismi ajaloost
	http://www.erau.ee/amatorismist.php



3  Kes ja kuidas võib saada raadioamatööriks? Raadioamatööri eksamiks valmistumine.

Raadioamatööriks võib saada igaüks, nii koolipoiss kui professor, arst ja õpetaja, kirjanik ja traktorist. Peab olema vaid piisavalt tahtmist: esimese kutsungini jõudmine eeldab päris palju õppimist ja pühendumist. Kutsungi saamiseks tuleb sooritada eksam ning pidada näidisside eksamikomisjoni valitud korrespondendiga. Olgu kohe rahustuseks öeldud: morsetähestikku pole ilmtingimata kohe vaja õppima hakata, ka küsimused on koostatud võimalikult lihtsad ja on kättesaadaval veebis. 

Raadioamatörismist midagi teadmata on omal käel alustamine üsna raske: väga paljusid asju suudavad õpetada ainult kogenumad amatöörid, ka on aparatuur lihtsalt huvi pärast proovimiseks liiga kulukas. 

Et alustamine ja raadioamatöörina jätkamine oleks kõigile jõukohane, on raadioamatöörid organiseerunud klubidesse. Klubi võimaldab liikmetel kasutada ruume ja aparatuuri, klubi liikmed omakorda annavad oma jõukohase panuse ühiskondlikke ülesandeid täites: mõnele meeldib aparatuuri täiustamine, mõnele QSL-kaartidega tegelemine jne.

Üleminekuaastad vähendasid Eesti raadioklubide arvu tunduvalt: inimestel oli muidki muresid kui raadioamatörismi jätkusuutlikkuse eest hoolitsemine, ka tuli seni tasuta kasutada olnud ruumide eest hakata renti maksma.

Leidmaks alustamiseks parimat lahendust, tuleks ühendust võtta ERAÜ maakondlike koordinaatoritega või kvalifikatsioonieksamikomisjonide liikmetega. Võib juhtuda, et lähikonnas on juba tegutsev klubi, mille juures amatööriks soovija saab õppida, võimalik on ka variant, et huvilisi näiteks koolis või töö juures leidub rohkem ja saab luua juba uue klubi. 

Raadioamatöörid on jaotatud kolme kvalifikatsiooniklassi: D (algklass), B (põhiklass) ja A (kõrgklass). Vastava kvalifikatsioonitunnistuse saamiseks on vaja sooritada eksam, mis koosneb teoreetilisest ja praktilisest osast. 

Teoreetilise osa sooritamiseks on aega kaks tundi, lubatud on kasutada tekstimäluta taskuarvutit ja valemite kogumikku.

D-kvalifikatsiooniklassi raadioamatööri eksami küsimustik hõlmab:

1.Raadio- ja elektrotehnika teooria (vastamiseks 2 küsimust 30-st)

2.Raadio- ja elektrotehnika komponendid (2/10)

3.Raadio- ja elektrotehnika ahelad (2/10)

4.Raadiovastuvõtuseadmed (2/11)

5.Raadiosaateseadmed (2/10)

6.Antennid ja fiidrid (2/10)

7.Raadiolevi (1/10)

8.Mõõtetehnika ja selle kasutamine (1/10)

9.Raadiohäired ja elektromagnetiline ühildatavus (1/10)

10.Ohutustehnika (1/10)

11.Amatöörjaama opereerimise reeglid ja protseduurid (2/13)

12.Amatöörraadioside siseriiklik ja rahvusvaheline õiguslik regulatsioon (2/20)

Eksami teoreetilise osa sooritamiseks on vaja vastata õigesti 15-le küsimusele 20-st, vastustest on antud kolm varianti, millest ainult üks on õige. Praktilise osa sooritamiseks on vaja sooritada FM-ultralühilaineside.

B-kvalifikatsiooniklassi raadioamatööri eksami küsimustik hõlmab:

1.Raadio- ja elektrotehnika teooria (vastamiseks 5 küsimust 30-st)

2.Raadio- ja elektrotehnika komponendid (4/20)

3.Raadio- ja elektrotehnika ahelad (5/10)

4.Raadiovastuvõtuseadmed (4/11)

5.Raadiosaateseadmed (4/10)

6.Antennid ja fiidrid (4/10)

7.Raadiolevi (2/10)

8.Mõõtetehnika ja selle kasutamine (2/10)

9.Raadiohäired ja elektromagnetiline ühildatavus (2/10)

10.Ohutustehnika (1/10)

11.Amatöörjaama opereerimise reeglid ja protseduurid (3/20)

12.Amatöörraadioside siseriiklik ja rahvusvaheline õiguslik regulatsioon (4/20)

Eksami teoreetilise osa sooritamiseks on vaja vastata õigesti 30-le küsimusele 40-st, vastustest on antud kolm varianti, millest ainult üks on õige. Praktilise osa sooritamiseks on vaja sooritada SSB-lühilaineside.

Näpunäiteid eksami sooritamiseks: 

· Õppimise motiveerimiseks võtke ühendust kvalifikatsioonikomisjoni liikmetega ja leppige kokku eksamiaeg.

· Hakake eksamiks valmistuma varakult. Püüdke materjalidega tutvuda vähehaaval, pigem mitme nädala jooksul paar tundi päevas, kui ühekorraga 16 tunni jooksul.

· Kui Teil eksamiks valmistudes jääb mingi valdkond ebaselgeks, ärge kartke teistelt raadioamatööridelt küsida.

· Eksamil lubatud valemitekogu võite eksamiküsimusi silmas pidades endale ise koostada ja printida: valemi järgi vastuse arvutamine on tunduvalt kasulikum kui näiteks vastusevariandi “11,9” meelespidamine.

· Kui Te eksamil ei tea mingi küsimuse vastust, ärge jääge selle üle pikemalt juurdlema, vaid vastake kõigepealt teistele küsimustele. Kui mõni küsimus jääbki vastamata, ei juhtu midagi hullu: veerand küsimustest võib olla valesti vastatud. 
· Kui Teile tundub, et Te ei tea õiget vastust väga paljudele küsimustele, jääb võimalus vastata huupi: kolmandikul juhtudel peaksite niimoodi valima õige vastuse.

· Eksami praktilise osaks valmistumisel konsulteerige eelnevalt mõne raadioklubiga või eksamikomisjoniga: tõenäoliselt leiate koos variandi, mis tagab eksami edukaks sooritamiseks vajalikud oskused.

	Kvalifikatsioonieksami komisjonid
	http://www.erau.ee/eksamid/Eksamikomisjonid.pdf

	Maakondlikud koordinaatorid
	

	Kvalifikatsioonieksami üldised valdkonnad
	http://www.erau.ee/eksamid/Kysimustik_kinnitatud.pdf


	Kvalifikatsioonieksami teoreetilise osa struktuur (A, B, D klass)
	http://www.erau.ee/eksamid/struktuur.pdf


	Eksamiküsimused ERAÜ veebis
	http://www.erau.ee/modules.php?op=modload&name=Info&file=index&req=viewarticle&artid=2

	Variant D-klassi eksamite küsimustikust
	Lokaalne fail: rtf   pdf


	B-klassi eksami küsimustik
	Lokaalne fail: rtf   pdf


4  Eesti Raadioamatööride Ühing

ERAÜ on üle-Eestiline ühiskondlik organisatsioon, mille tegevuses osaleb üle 400 amatööri. Tegutsetud on juba 1935. aastast. Nõukogude aastatel tegevus küll katkes, kuid 1991. aastal ärkas ühing taas elule.

Miks inimesed ERAÜ-sse astuvad? Võib-olla selleks, et lisaks raadio teel suhtlemisele näost-näkku kokku saada ja midagi koos ette võtta. 

Viimastel aastatel ongi naabrite- soomlaste, lätlaste ja leedulaste juures kuulsaks saanud ERAÜ suvepäevad, mis on vaieldamatult seltsielu kõrgpunkt. 

utuajamised, seminarid, võistlused, sidepidamine, saun, päikeseloojangu imetlemine- kõigi jaoks leidub midagi. Suvepäevadel leiab aset ka aasta jooksul toimunud võistluste parimate autasustamine. ERAÜ toel hoitakse käimas Eesti lahtised meistrivõistlused, aasta läbi kestvad karikavõistluste etapid ning ULL välipäev rikkaliku auhinnalauaga. 

Veelgi tähtsam roll on ERAÜ-l raadioamatörismi ametliku esindajana. Loodud on head ja töised suhted Sideametiga, kes ühingut usaldab ja laseb olulisel määral kaasa rääkida seadusruumi kujundamisel ja õigusaktide täitmise jälgimisel. Mitte 

vähem tähtis pole rahvusvaheliste suhete hoidmine ja IARU-s Eesti esindamine.

Uudiste vahendamiseks avaldab ERAÜ ajalehte ES-QTC, kogub ajaloolisi materjale ja hoiab käigus internetilehekülge, millele on värskelt lisandunud tehnikafoorum uute ideede arutamiseks ja tekkinud küsimustele vastuse saamiseks. Aktiivne infovahetus käib ka raadioamatööride listis. 

Ühing pakub QSL-talituse teenust aktiivsetele sidepidajatele ja kaardisaatjatele, kes poleks ilmselt üldse õnnelikud, kui peaksid kaardid oma kulu ja kirjadega posti panama: postikulu oleks neil kümneid, kordi suurem kui ühingu liikmemaks.

Selleks, et ERAÜ kõigi ülesannetega hakkama saaks, maksavad ERAÜ tegevliikmed liikmemaksu, mis praegu (2006.a.) on 340.- aastas. Pensionärid maksavad sellest poole, noorliikmed on maksust vabastatud. Kõik uued liikmed tasuvad liitumismaksu, mis on pool aastamaksust.

	ERAÜ põhikiri
	http://www.erau.ee/modules.php?op=modload&name=Info&file=index&req=viewarticle&artid=121

	ERAÜ-ga liitumise tingimused

	ERAÜ ajaleht “ES-QTC”

5  Elektromagnetlained ja raadiolained

Raadioamatöörid peavad sidet raadiolainete vahendusel: raadiosaatja antennist kiiratud laine tehakse vastuvõtja abil inimesele kuuldavaks.

Võib-olla tundub see veidi ootamatuna, kuid raadiolained on lähedased sugulased valgusele, soojusele ja röntgenikiirtele. Kõik nad kuuluvad elektromagnetlainete hulka, kujutades endast elektri- ja magnetvälja võnkumisi. Peale valguse on elektromagnetlained inimesele nähtamatud.

Kõik elektromagnetlained levivad valguse kiirusel, s.o. 300 000 km/s. Ümber maakera tiiru tegemiseks (Maa ümbermõõt ekvaatoril on 40 000 km) kulub neil vähem kui 0,2 sekundit. Füüsikas tähistatakse valguse kiirust tähega c. 

Heli, mida me vastuvõtjast kuuleme, on samuti laine, kuid mitte elektromagnet-, vaid helilaine, mis kujutab endast õhu võnkumist. Peale õhu suudab heli levida ka vedelikes ja tahketes kehades, kuid mitte vaakumis. Helilaine kiirus õhus on 330 m/s, see on umbes miljon korda väiksem kui elektromagnetlainetel.

Elektromagnetlainete omadused sõltuvad nende lainepikkusest. Lainepikkuseks nimetatakse vahemaad kahe laineharja vahel. Raadiolained on elektromagnetlainetest kõige suurema lainepikkusega: see võib ulatuda tuhandetest meetritest mõne sentimeetrini. Vastavalt sellele jaotatakse raadiolained pikk-, kesk-, lühi- ja ultralühilaineteks. Lainepikkust tähistatakse kreeka tähega λ (lambda) ja seda mõõdetakse meetrites, sentimeetrites või millimeetrites. 

Lisaks lainepikkusele iseloomustatakse laineid nende sagedusega. Sageduseks nimetatakse laine võngete arvu sekundis. Sageduse mõõtühikuks on herts (Hz), mida võidakse mõnel pool tähistada ka 1/s või s-1. Sagedusel 1 Hz teeb laine ühe võnke sekundis.

1 Hz = 1 võnge/s ehk 1 s-1

Suuremate sageduste puhul kasutatakse mõõtühikut kHz (1000 Hz ehk 103 Hz), MHz (1.000.000 Hz ehk 106 Hz) ja GHz (1.000.000.000 Hz ehk 109 Hz).

Joonisel on ajaühikuks kasutatud mikrosekundit (1 μs ehk 0,000001 s ehk 

10-6s).

Mõõtühikutele lisatavatest kilodest, megadest ja gigadest on põhjalikumalt juttu järgmises peatükis.

Elektromagnetlainete lainepikkus ja sagedus on omavahel seotud: kindlale lainepikkusele vastab alati kindel sagedus. Seejuures lainepikkuse kasvades teatud arv kordi sagedus väheneb sama arv kordi, lainepikkuse vähenedes sagedus jällegi kasvab. Öeldakse, et lainepikkus ja sagedus on pöördvõrdelises seoses.

Lainepikkuse, sageduse ja valguse kiiruse vahelised seosed on väljendatavad järgmiste valemitega: 

c=λf;


λ= c/f;

f=c/λ

Joonisel on kujutatud 2 erineva sagedusega ja lainepikkusega lainet. 

Alloleval joonisel on kujutatud elektromagnetlainete spekter.

[image: image7.jpg]radio

o 5 e R B

5
107 10 108 08 10 204 204
Kz e GH

Hon-ionizing radiation





[image: image62.png]Rs =R1+R2+ Ry
[or [ | w |



Kuidas elektromagnetlainete lainepikkust mõõta? Kui raadiolaine oleks nähtav ja seisaks paigal, siis saaks seda teha joonlaua või mõõdulindiga. Kuna see niimoodi ei ole, siis kasutatakse sellisteks mõõtmisteks spektrianalüsaatoreid: seadmeid, mis registreerivad elektromagnetsignaali olemasolu mingis sagedusvahemikus. 

	Wikipedia: elektromagnetlainete spekter


	http://en.wikipedia.org/wiki/Electromagnetic_spectrum

	Elektromagnetlainete käitumine
	http://www.astrosurf.org/lombry/qsl-propa.htm


6  Mõõtühikute eesliidetest

Raadioamatörismis, nagu teistelgi tehnikaaladel, on vajalik nii väga suurte kui ka väga väikeste arvude väljendamine.

Selleks, et see kergem oleks ja poleks vaja paljusid nulle loendada, kasutatakse eesliiteid, mis vastava mõõtühiku ette lisatakse. Eesliiteid kasutatakse ka igapäevaelus: ei öelda ju, et Tallinn on Tartust 186 000 meetri kaugusel, vaid 186 kilomeetri kaugusel.

Allpool olevates tabelites on toodud enamkasutatavamad eesliited. Igaks juhuks on toodud ka arvu esitamine 10 astmete abil: selline kirjutusviis teeb hõlpsamaks käsitsiarvutuse.

Suurte arvude väljendamine eesliidete ja kümne astmete abil: 

	1000
	kilo-
	k
	103
	1 kHz= 1000 Hz = 1* 103 Hz 

	1 000 000
	mega-
	M
	106
	1 MHz= 1 000 000 Hz = 

1 000 kHz = 1* 106 Hz

	1 000 000 000
	giga-
	G
	109
	1 GHz = 1000 MHz =

 1 000 000 000 Hz = 1* 109 Hz

	1 000 000 000 000
	tera-
	T
	1012
	1 THz = 1000 GHz =

1 000 000 000 000 Hz = 1* 1012 Hz


Väikeste arvude väljendamine eesliidete ja kümne astmete abil:

	0,001
	milli-
	m
	10-3
	1 mm= 0,001 m = 1* 10-3 m 

	0,000001
	mikro-
	
	10-6
	1 m= 0,001 mm = 1* 10-6 m

	0,000000001
	nano-
	N
	10-9
	1 nm = 0,001 m=  = 1* 10-9 m

	0,000000000001
	piko-
	p
	1012
	1 pm = 0,001 nm= 1* 10-12 m


Sageli ei tajuta, mida ühe nulli lisamine arvule tähendab: ühe või ka mitme nulli lisamine paberil ei nõua kuigi palju vaeva. Tooksin siinkohal näite, mille esimese otsa igaüks võib soovi korral ära proovida. 10 minuti jooksul on võimalik täiesti vabalt tuhandeni lugeda. Ka kümne tuhandeni loendamine sama tempoga võtab suhteliselt vähe aega, 100 minutit ehk vähem kui 2 tundi. Miljoni loendamisele kuluks 10 000 minutit ehk 7 ööpäeva. Pole ka kuigi keeruline ettevõtmine, eks ole, ehkki selle aja venitaks oluliselt pikemaks aeg, mis kulub magamisele. Veel tuhat korda suurema arvu, miljardi loendamiseks kuluks juba 20 aastat. Kümne miljardini ei jõuaks inimene lugeda ka suurima tahtmise korral: 200 aastat pole siin maailmas teadaolevalt veel keegi elanud.

	Kalkulaator suuruse väljendamiseks eesliite abil
	http://www.gordonengland.co.uk/conversion/prefixconv.htm


7  Kreeka tähestik 

Eelmistes peatükkides oli juttu mikromeetrist, mida tähistati “m”. Esimene täht on tegelikult kreeka täht “müü”.

Kuna kaasaegsele teadusele on suures osas aluse pannud antiikkreeklased, kasutatavad vanakreeka tähestikku mitte ainult keeleteadlased. Allpool on toodud, tähtede eestikeelsed vasted ja sagedasemad kasutusjuhud.

	Kreeka täht
	Nimetus
	Vaste
	Näiteid kasutamisest

	Α
	α
	alfa
	a
	α, β, γ: 

nurkade tähised

radioaktiivse kiirguse liigid

	Β
	β
	beeta
	b
	

	Γ
	γ
	gamma
	g
	

	Δ
	δ
	delta
	d
	Δ: kahe suuruse vahe

	Ε
	ε
	epsilon
	e
	

	Ζ
	ζ
	dzeeta
	z
	

	Η
	η
	eeta
	h
	η: kasuteguri tähis

	Θ
	θ
	teeta
	th
	

	Ι
	ι
	iota
	i
	

	Κ
	κ
	kappa
	k
	

	Λ
	λ
	lambda
	l
	λ: lainepikkuse tähis

	Μ
	μ
	müü
	m
	μ: eesliide “mikro” mõõtühikutes

	Ν
	ν
	nüü
	n
	ν: elektromagnetkiirguse sageduse tähis

	Ξ
	ξ
	ksii
	x
	

	Ο
	ο
	omicron
	o
	

	Π
	π
	pii
	p
	Π: matemaatikas korrutise tähis 

π: ringi diameetri ja ümbermõõdu suhe

	Ρ
	ρ
	roo
	r
	ρ: aine tiheduse tähis

	Σ
	σ
	sigma
	s, z
	Σ: summa tähis

	Τ
	τ
	tau
	t
	τ:: aja tähis

	Υ
	υ
	üpsilon
	u, y
	

	Φ
	φ
	fii
	ph
	φ: pinge või faasinihke tähis

	Χ
	χ
	hii
	kh, ch
	

	Ψ
	ψ
	psii
	ps
	

	Ω
	ω
	oomega
	oo
	Ω: takistuse mõõtühiku oomi tähis

ω: võnkeperioodi tähis


8  Raadiolainete levimine

8.1   Pinna- ja ruumilained

Antennist kiirgunud raadiolaine võib vastuvõtjani jõuda maa lähedal leviva pinnalainena või ionosfäärist peegeldunud ruumilainena. 

Pinnalained levivad maapinna vahetus läheduses, jälgides Maa kumerust ja ulatudes niiviisi, erinevalt valgusest, otsese nähtavuse piirist kaugemale. Mida väiksem on lainepikkus, seda suurem on pinnalaine neeldumine ja lühem tema levikaugus. Suure võimsusega kesklainesaatjat on pinnalainete vahendusel kuulda mitmesaja kilomeetri kauguselt, lühilainete puhul on see vahemaa mõniteist või mõnikümmend kilomeetrit. Lainete levimise kaugust võivad mõjutada mitmed tegurid, nagu saatja võimsus, kasutatav antenn ja maastiku iseärasused.

Ruumilained on see osa kiiratud lainetest, mis lahkuvad maapinnalt ja jõuavad ionosfäärini. Mis siis juhtub, vaatame allpool.

8.2   Ionosfäär

Ionosfäär on Maa ümber olev ioone ja elektrone sisaldav elektriliselt aktiivne atmosfäärikiht, mis tekib Päikeselt Maa atmosfääri jõudvate elektromagnetkiirguse ja elementaarosakeste toimel. Ionosfäär algab umbes 50 kilomeetri kõrguselt ja ulatub 650 kilomeetri kõrgusele, öösel tema ulatus ja aktiivsus väheneb.

Ionosfääril saab eristada erinevate omadustega kihte, mida alates madalamast tähistatakse tähtedega “D”, “E” ja “F”. Sõltuvalt ionosfäärini jõudnud laine iseloomust, kohtumisnurgast ja kihist, võib raadiolaine neelduda, peegelduda või ka kihist läbi kulgeda.

Lisaks öö-päeva vaheldumisele mõjutab ionosfääri seisundit Päikese aktiivsuse tsükkel. Iga 11 aasta tagant saavutab päikeseplekkide arv maksimumi. Ehkki plekid paistavad silmale tumedad, kiirgavad nad tunduvalt rohkem silmale nähtamatut ultraviolettkiirgust, mis suurendab ionosfääri aktiivsust. NB! Ärge kunagi vaadake otse Päikesesse, isegi mitte läbi tumeda klaasi! Nii võib nägemise jäädavalt rikkuda. Kui plekkide arv on miinimumis, väheneb ionosfääri aktiivsus tunduvalt.

8.3   Ruumilaine peegeldumine ja kauglevi. “Surnud tsoon”.

Kui ruumilaine ionosfäärist peegeldub, siis suundub ta Maale tagasi. Maapinnale jõudmise koht asub seejuures mitmesaja või koguni mitme tuhande kilomeetri kaugusel laine kiirgumiskohast. Maapind omakorda võib uuesti lainet peegeldada ja suunata ta uuesti ionosfääri, kus kõik kordub. Soodsate tingimuste korral on võimalik sidet pidada ka jaamast kõige kaugemal asuvate punktidega. On juhtunud ka seda, et operaator kuuleb omaenese signaali, mis on ümber maakera uuesti temani jõudnud.

Selline peegeldumine on iseloomulik lühilainetele, nagu sellest tingitud teinegi efekt: “surnud tsoon”. Kuna pinnalaine levib mõnekümne kilomeetri kaugusele ja peegeldunud laine jõuab uuesti Maale väga kaugel, jääb vahepeale ala, kus signaali ei ole kuulda. Mida kõrgem on sagedus, seda väiksem on pinnalaine leviulatus ja seda laiem vaikuseala. “Surnud tsooni” esinemine oli ka põhjuseks, miks lühilained raadioamatööridele katsetamiseks lubati: ametnikud ei osanud arvata, et tühise vahemaa järel “kadunud” signaal võiks uuesti ei-tea-kus välja ilmuda.

Signaal peegeldub hüppe jooksul seda kaugemale, mida väiksema nurga all ta kiirgub. Iga järgnev peegeldumine vähendab signaali tugevust oluliselt. Seetõttu proovitakse kaugside jaoks antennid konstrueerida niimoodi, et nad kiirgaksid signaali horisondi suhtes võimalikult väikese nurga all.

8.4   Levi sõltuvus lainepikkusest ja ajast. 

Päevasel ajal neelab ionosfääri alumine, D-kiht, sinna jõudnud pikemad lained täielikult. Seetõttu õnnestub 160 m ja 80 m lainealal päevasel ajal sidet pidada ainult pinnalaine levikauguse piires. Hämaruse saabudes D-kiht kaob, ja raadiolained hakkavad peegelduma ionosfääri kõrgemast, E- kihist. Võimalikuks muutuvad kaugsided.

40 m lainealal suudab signaal päevasel ajal D-kihi läbida ja peegelduda E-kihilt. Kuna signaali sumbuvus D-kihis on ikkagi suur, suudab laine tavaliselt teha ainult ühe hüppe, mille maksimumkauguseks on 1000-2000 kilomeetrit. Öisel ajal muutuvad võimalikuks mitme peegeldumisega kaugsided.

Mida väiksem on lainepikkus, seda vähem D- ja E-kiht lainete levikut segavad, esmatähtsaks muutub siis kõige kõrgem, F-kiht, kust peegeldumise korral on hüppe maksimumkaugus ca 4000 km. Seetõttu on 20 meetri laineala suvisel ajal tavaliselt aktiivne ööpäevaringselt. Talvisel ajal võib F-kiht öösiti olla nii õhuke, et ei suuda enam laineid peegeldada ja levi kaob.

20 meetrist lühematel lainepikkustel on raadiolainete peegeldumiseks vajalik F-kihi suur aktiivsus, vastasel juhul lähevad lained sealt läbi ja kulgevad edasi maailmaruumi. Seetõttu 20 meetrist lühemad lained öösiti tavaliselt sulguvad. Päikese aktiivsuse madalseisus võivad nad suletud olla ka päevasel ajal, 10  meetri laineala ongi siis suurema osa ajast “surnud”. Seevastu Päikese aktiivsuse haripunktis võib kauglevi esineda ka näiteks 50 MHz lainealal kui ka öisel ajal neil lainepikkustel, kus seda tavaliselt ei juhtu.

Allpoololeval joonisel on kujutatud suure lainepikkusega raadiolainete levimine päevasel ja öisel ajal: päevasel ajal levi puudub ja tekib öösel.

Ultralühilained levivad tavalistes tingimustes ainult pinnalainetena otsese nähtavuse ulatuses. See ongi põhjuseks, miks ULL- lainealal töötavad raadio- ja telesaateantennid tõstetakse võimalikult kõrgele.

Ionosfäär ja ka muu Maa atmosfäär on ultralühilainete jaoks tavaliselt läbipaistev, mistõttu nad saavad lahkuda maailmaruumi ja ka sealt siseneda. See teeb võimalikuks sidepidamise satelliitidega ja signaali edastamise Maa üksteisest kaugel asuvatesse paikadesse spetsiaalsete sidesatelliitide kaudu.

8.5   Levi iseärasused ultralühilainel

Võib ka juhtuda, et ionosfäär hakkab ultralühilaineid peegeldama. Virmaliste puhul tekib aurooralevi. Sageli on signaal tugevasti moonutatud, nii et sidepidamiseks saab kasutada ainult telegraafi. Auroora tekib tavaliselt kõrgetel laiuskraadidel nii põhja- kui lõunapoolkeral kevadise ja sügisese pööripäeva kandis.

E-sporaadilise levi (Es) puhul peegeldub signaal E-kihis olevalt ioniseeritud pilvelt, mille tekkepõhjus on teadmata. Sidepidamine on võimalik suurtele kaugustele (800..2500 km). Mida ekvaatorile lähemal, seda sagedamini Es levi esineb.

Tropolevi tekib troposfääris temperatuurierinevuste esinemisel. Põhjapoolkeral esineb tropolevi peamiselt sügisel ja kevadel. Sidekaugus võib ulatuda 1500 km-ni.

Kui meteoriidid läbivad atmosfääri, jätavad nad järele ioniseeritud jälje. Meteoorside (meteor scatter, MS) puhul kasutatakse signaali peegeldumist neilt jälgedelt. Meteoorside on kõige tõenäolisem meteoorivoolude ajal. Peegeldunud signaal on tavaliselt väga lühiajaline, kestes mõnest sekundikümnendikust minutini.

8.6   “Hall joon”

Öö ja päeva joonele tekib videvikuala (“hall joon”), kus ionosfäär pole veel muutunud päevaseks või öiseks. Seda joont mööda levides neelduvad raadiolained muude suundadega võrreldes vähem. 

“Hallil joonel” asuv raadioamatöör saab teiste joonel asuvate jaamadega sidet kergemini kui muidu, ka tagasihoidliku antenni ja võimsusega. 

Alloleval pildil on Eesti videvikualas. Võib eeldada head levi Jaapanisse ja Uus-Meremaale, tunni-kahe pärast võib oodata Brasiilia ja Austraalia amatööre. 

	AC6V: leviga seotud teemad
	http://www.ac6v.com/propagation.htm

	CQ DX for an SWL
	http://www.astrosurf.org/lombry/qsl-cqdx.htm

	Levi erinevatel lainealadel
	http://www.astrosurf.org/lombry/qsl-propa4.htm

	Levi iseärasused
	http://www.astrosurf.org/lombry/qsl-propa5.htm

	Antud ajahetke “hall joon” WWW-s
	http://www.smeter.net/propagation/views/current-gray-line.php


9  Tööliigid

9.1   Telegraaf

Telegraaf oli kõige esimene tööliik, mida raadioeetris kasutama hakati. Raadio leiutamise ajaks oldi telegraafi tegelikult juba mitu aastakümmet kasutatud ja raadiooperaatorid võtsid morsetähestiku lihtsalt üle.

Plussid:

tehniline lihtsus saatmisel;

telegraafisignaal on vastuvõetav ka siis, kui ta on müraga ühel tasemel;

väike ribalaius (kuni 1 kHz);

telegraafi puhul piisab vähemast keeleoskusest kui telefonisides;

saatmisel saab inimese kergesti asendada arvutiga.

Miinused: 

vastuvõtuks on vaja teada morsetähestikku;

suhteliselt väike teabeedastuskiirus;

	Luxorion audio files: Sideliikide näidised
	http://www.astrosurf.org/lombry/qsl-audiofiles.htm



9.2   Telefoniside

Telefoniside jaotatakse mitmesse liiki, sõltuvalt signaali moduleerimise viisist. Põhimõte on kõigil juhtudel üks: kõrgsageduslainele liidetakse madalsageduslik signaal. 

Amplituudmodulatsiooniga telefoniside (AM, amplitude modulation): kandevsagedust moduleeritakse madalsagedusega, mis on kuulatav kandevsagedusest üleval- ja allpool.

Amplituudmodulatsioon on kasutusel kesk- ja lühilainekommertsjaamades. Amatöörside puhul on sellest tänaseks praktiliselt loobutud, kuna edastatav signaal võtab liiga palju saatevõimsust ja sageduslikult liiga palju ruumi. 

Ühe külgribaga telefoniside (SSB, single-sideband) puhul on loobutud ühe külgriba ja kandevsageduse edastamisest. Sõltuvalt sellest, milline külgriba alles jäetakse, eristatakse ülemise (USB, upper-sideband) ja alumise külgribaga (LSB, lower-sideband) modulatsiooni. Kokkuleppeliselt on LSB kasutusel 40-meetrisest lainepikkusest allapoole (40 meetrit kaasa arvatud), USB aga ülespoole.

Sagedusmodulatsiooni (FM, frequency modulation) puhul moduleeritakse kõrgsagedussignaali sagedust madalsagedusega, signaali amplituud seejuures ei muutu. On kasutusel 10 meetri lainealal ja ultralühilainetel, kuna .ta nõuab laia sagedusriba, mida pikematel lainepikkustel kuidagi lubada ei saa.

	Amplituud- ja sagedusmodulatsioon


	http://www.radiodesign.com/radwrks.htm


	Voice modes
	http://www.youthtech.com/hamradio/voice.htm


9.3   Digitaalside

Arvutustehnika kättesaadavusega on populaarseks muutunud digitaalside: informatsiooni edastamine mitmesuguselt moduleeritud signaalidega. Varasemat kohmakat, kallist ja rasket aparatuuri asendab nüüd helikaardi ja vastava tarkvaraga arvuti, mis teeb ära suurema osa tööst: inimesele on jäänud korrespondendi leidmine ja klahvidele vajutamine. Ilma arvutita kostavad inimkõrvale ainult kummalised helid.

	Pakettraadiost


	http://www.alphalink.com.au/~parkerp/nodec95.htm

	Digital modes


	http://www.youthtech.com/hamradio/digital.htm

	Introduction to packet radio


	http://www.choisser.com/packet/

	Digital Signals FAQ


	http://www.wunclub.com/digfaq/signals.html

	Digitaalsignaalide näidised


	http://www.wunclub.com/sounds/
http://www.kb9ukd.com/digital/



10  Sideaparatuur

Nagu juuresolevalt pildilt[image: image63.png]


 näha, tunnevad kogenud amatöörid end isegi toatäie varustuse keskel suurepäraselt, samas kui algajatel võivad tekkida probleemid ainsagi transiiveri ostmisel

Mis siis ikkagi peaks jaamas kindlasti olema, ja ilma milleta läbi saaks?

10.1   Transiiver

Väikese jaama keskpunktiks on kindlasti transiiver, mille nimetus on tuletatud ingliskeelsetest sõnadest transmit + receive¸ehk siis seade, mis üheaegselt suudab nii saata kui ka vastu võtta. Eesti keeles on kasutatud ka sõna “vasa”.

Enne transiiveri muretsemist tulekski mõelda, mida temaga tegema hakatakse: kas soovitakse sidet pidada nii ULL- kui ka lühilainealas, kas tahetakse sidet pidada ainult kodust või soovitakse seda teha hoopis matkal? Kas vastuvõtja peaks eetrist üles noppima nõrgemadki DX-signaalid või tahetakse lihtsalt naabrimehega juttu ajada?

Kõrvalseisjal on transiiveri valiku suhtes raske nõu anda, kõige paremini teevad seda inimesed, kes transiiverit juba kasutavad. Selleks, et “üldisest maitsest” aimu saada, võiks külastada http://www.eham.net/reviews all transiiverite sektsioone. Mitmesaja mudeli hulgast tulevad juba põgusa silmitsemisega välja vähe kasutatud ja madalalt hinnatud mudelid. Skaala teises otsas olevate mudelite kohta käivad kommentaarid tuleks hoolega läbi lugeda ja mõelda, kuivõrd head ja halvad küljed edasist tegevust võivad mõjutada.

Kaalumise võtmekohad võiksid olla: 

· Kas ühes transiiveris peaks koos olema LL ja ULL, või pole seda vaja? Kombineeritud pillid kipuvad olema kompromiss kahe variandi vahel, nii võib kõrgemale hinnale vaatamata kvaliteet kannatada.

· Transiiverit ostes uurige, kas ta töötab võrgutoitel, või vajab ta lisaks veel 13,8 V toiteplokki. Viimasel juhul lisandub transiiveri hinnale välise toiteploki hind, mis võib ulatuda 3000.- kroonini.

· Sarnane lugu on ka automaatse antennituuneriga: kui seda pole transiiverile sisse ehitatud, tuleks muretseda väline tuuner, et mitte piirata valida olevate töösageduste hulka.

· Kui ostate pruugitud transiiveri, võib juhtuda, et selle lõppaste (või ka muud sõlmed) on töötavad lampidega. See võib tähendada, et hakkate muidu odavalt saadud transiiverile aasta-paari tagant ostma asenduslampe, millele kulutatud raha ajapikku järjest kasvab.

· Transiiveril võiks olla arvutiga mõlemapoolse suhtlemise võimalus, eriti kui kavatsete tõsiselt osaleda võistlustel või lihtsalt rohkem sidet pidada. Arvuti abil muutub palju lihtsamaks sidede registreerimine, potentsiaalsete korrespondentide otsimine ning sidede endi pidamine. Samas võib ebameeldivaks osutuda ka teine äärmus, kui transiiver on arvutiga niivõrd seotud, et pole võimeline ilma selle küljes rippumata sidet pidama. 

· Võistlejate ja DX-meeste jaoks on oluline, et transiiver suudaks saata isegi kümneid kilohertse kõrval sellest sagedusest, kus ta vastu võtab: vastasel juhul muutub võimatuks suure osa DX-jaamadega töötamine, kes ei võta vastu samal sagedusel, millel saadavad.

· Osadel transiiveritel on puudu AVR (automaatne võimendusregulaator), mõnel jälle ei saa seda välja lülitada. Kui Te peate töötama väga erineva vastuvõtutugevusega jaamadega, siis peaks AVR-i käitumine olema sätitav Teie kõrvade järgi, mitte vastupidi.

· Kui Te peate töötama nõrkade jaamadega või suruvad tugevad jaamad kõrvalt peale, siis on oluline heade filtrite olemasolu, eraldi komplekti on vaja nii SSB kui ka CW jaoks. Osadel transiiveritel on ainult ühe filtrikomplekti paigaldamise võimalus, mõnedel puudub see üldse.

 Toiteplokk 

Võrgutoiteta transiiverid kasutavad rõhuvas enamuses standardset, 13,8-voldilist alalispinget, mille nad saavad välimisest toiteplokist.

Toiteploki muretsemisel arvestage, et transiiverist 100 W võimsuse kättesaamiseks peab tema toitevool olema vähemalt 20 A.

Toiteploki ühendamisel transiiveriga jälgige, et toitepinge polaarsus oleks õige.

Võib juhtuda, et soovite töötada oma võrgutoidet kasutava seadmega hoopis autost. Sellisel juhul aitab välja seade, mis konverteerib akult saadava alalisvoolu 220 V- vahelduvvooluks.

10.3   Võimendi 

Võimendi on seade, mis tõstab transiiverist saabunud signaali[image: image66.png]c

 võimsust. Sõltuvalt saabunud signaalist ja võimendist, võib antenni poole läinud signaali võimsus ulatuda mõnekümnest vatist mõne kilovatini. Tuleks meeles pidada, et Eestis tohib antenni kiirata kuni 1 kW. Kui Teile tundub, et Teid kuuldakse suurele võimsusele vaatamata ikkagi kehvasti, siis uurige, ehk annab võimsuse tõstmise asemel leevendust hoopis parema antenni tegemine. 

10.4   Antennituuner

Antennituuner on seade antenni ja transiiveri (või antenni ja võimendi) sobitamiseks. Tuuneris olevate poolide ja kondensaatorite automaatse või käsitsi reguleerimisega püütakse saavutada, et  antennist raadiolainetena [image: image67.png]


kiirguv energia oleks võimalikult suur, ning antennikaablis või transiiveris neeldunud energia võimalikult väike.

10.5   Mikrofon ja kõrvaklapid

Selleks, et operaatori hääl jõuaks transiiverisse, kasutatakse mikrofoni: seadet, mis muudab helivõnked madalsageduslikeks elektrisignaalideks.

Enamkasutatavad mikrofonitüübid on dünaamilised, elektreet- ja kondensaatormikrofonid, viimased kaks vajavad töötamiseks täiendavat vooluallikat. Dünaamilistel mikrofonidel on elektrivõnkumiste tekitajaks magnetväljas helilainete mõjul võnkuv pool, kondensaator- ja elektreetmikrofonides muutub kondensaatori ühe plaadi mahtuvus. 

Kui tahate transiiveriga ühendada mikrofoni, mis pole tootja poolt kaasa antud, kontrollige kõigepealt, kas selle tüüp ja tehnilised näitajad ühtivad tootja poolt ettenähtuga. 

Transiiveri madalsagedusvõimendist tulevad elektrisignaalid muundatakse transiiveri valjuhääldis või kõrvaklappides helilaineteks, protsess on vastupidine mikrofonis toimuvale.

Kõrvaklappide kasutamist tuleks tõsiselt kaaluda, kui lähikondsed kaebavad transiiverist tulevate helide üle: mitteamatöörid kipuvad seda tajuma eriliselt pealetükkiva mürana. Ka võivad kõrvaklapid abiks olla keskendumiseks rasketes oludes töötamisel ja nõrkade signaalide püüdmisel. Kui ühes ruumis töötab mitu operaatorit (näiteks võistlustel), on kõrvaklapid hädavajalikud.

Selleks, et käed jääksid mikrofoni kasutamisel vabaks, kasutatakse peagarnituuri mikrofoni ja kõrvaklappidega. 

Kõrvaklappide ja peagarnituuri valimisel tuleb arvestada kasutusmugavust: pikaajalise töö puhul on just kõrvad selleks kohaks, kus vaevused ilmnema hakkavad. Kõrvaklappidel peaksid olema piisavalt  kerged, kuid samas helikindlad, nad ei tohiks hõõruda ega pigistada. 

10.6   Morsevõti

Telegraafisignaalide edastamiseks kasutatakse morsevõtit, mis kujutab endast lülitit, mille abil operaator suleb või avab vooluringi. Kuna seejuures on oluline, et saatmine oleks võimalikult kiire ja kätt vähem väsitav, on morsevõtmed sageli väikesed mehaanikaimed.

Käsivõtmega töötades liigutab operaator keskel asuvat kangi üles-alla, valides kriipsude ja punktide pikkuse ja intervalli ise. Kogenud operaatorid tunnevad üksteist iseloomuliku “käekirja” järgi ära.

Tänapäeval peetakse Eestis ja mujalgi maailmas käsivõtmevõistlusi, kus amatöörid panevad proovile oma “vanaaegsed” oskused.

Käsivõtme on peaaegu täielikult asendanud elektrooniline[image: image71.png]


 telegraafivõti, mille puhul hoolitseb kriipsude ja punktide tekitamise eest elektroonikalülitus, mis on ehitatud transiiverisse või eraldi plokina. Operaatoril hooleks jääb võtmelaba näppudega õigel ajal kas vasakule (tekivad kriipsud) või paremale (tekivad punktid) suruda. Pildil olev jambiline võti võimaldab laba ka keskele kokku suruda: sellisel juhul järgneb punktile kriips ja vastupidi.

	Unistuste jaamad
	http://www.astrosurf.org/lombry/qsl-hamshack.htm

	Portatiivsed jaamad


	http://www.alphalink.com.au/~parkerp/nofeb97.htm

	Arvuti kasutamine sidepidamisel


	http://www.alphalink.com.au/~parkerp/nofeb99.htm

	E-Ham.net kasutajaülevaated


	http://www.eham.net/reviews

	Transiiverite fotod ja andmed


	http://www.rigpix.com


11  Antennid

Kui tahes tundlikust vastuvõtjast või võimsast saatjast pole suuremat kasu, kui see pole ühendatud antenniga. Raadiolainete vastuvõtul muundab antenn elektromagnetvälja kõrgsagedusvooluks, saatel on protsess vastupidine.

	AC6V: Antennid


	http://ac6v.com/antprojects.htm

	AC6V: Antennitarkvara


	http://ac6v.com/antsoftware.htm

	Wikipedia: ülevaade antennidest


	http://en.wikipedia.org/wiki/Antenna_(radio)


11.1   Lühilaine vastuvõtuantenn: “pikk traat” (“long wire”)

Kõige lihtsama vastuvõtuantenni saab, kui torgata kasvõi mõne meetri pikkune traat vastuvõtja või transiiveri antennipistikusse. Kui antenniga ühendamata vastuvõtjast on kuulda vaid nõrka kohinat, siis isegi lühikese traadi korral peaks jaamu ja eetrimüra kuulda olema. Olge ettevaatlikud: juhuslikult valitud traadijupiga saab küll signaale vastu võtta, kuid transiiveri saatelelülitamisest tuleks hoiduda: sidet ei õnnestu saada, kuid selle asemel võite kahjustada oma aparaati.

Mida pikem on traat ja mida kõrgemal ta asub, seda parem on üldjuhul ka vastuvõtt. Oluline on jälgida, et traat ei puutuks kuskil kokku maaga või voolu juhtivate esemetega (siia hulka kuuluvad ka näiteks puuoksad, katuseservad jms). Selle vältimiseks on kõige parem kasutada isoleeritud traati. 

Joonis: vastuvõtuantenni paigaldamine (Allikas: http://www.winradio.com/)

Et isolatsioon oleks parem, ühendatakse antenn pingutusköiega isolaatorite kaudu. Need kujutavad endast pisikesi portselanmune. Tundub, et ülaloleval pildil on need ühendatud valesti: köis ja traat tuleb asetada mööda isolaatori sooni nii, et nad moodustaksid põimunud silmuse: sellisel juhul ei kuku antenn isolaatori purunemisel alla. 

Pingutamiseks saab kasutada ka tavalist pesunööri.

“Pikka traati” saab kasutada ka saateantennina, kui kasutada antennihäälestusseadmeid. Traadi pikkus peab seejuures olema suurem kui üks lainepikkus. Praegu jätame selle teema käsitlemata, kellel on huvi, saab ise edasi uurida.

Juba kõige lihtsama lühilaineantenni valmistamisel võivad meile hakata raskusi valmistama antenni mõõtmed, mis on umbes lainepikkuse suurusjärgus. Linnas võib olla probleemiks isegi 10..20 meetri vaba ruumi leidmine, 160- meetrise antenni paigutamine on tavaliselt peaaegu võimatu. Seetõttu on paljud raadioamatöörid oma jaamad sisse seadnud maakohtades, kus lisaks avarusele on ka vähem häireid.

	Traatantennid: DX Zone
	http://dxzone.com/catalog/Antennas/Wire/

	“Pika traadi valmistamise juhend: DX Zone
	http://www.dxzone.com/cgi-bin/dir/jump2.cgi?ID=5976


11.2   Koaksiaalkaabel

Kui “pikk traat” ühendati transiiveri antennipesasse otse, siis suurema osa antennide puhul kasutatakse kõrgsagedussignaali ülekandeks antenni ja transiiveri vahel koaksiaalkaablit. 

Joonis: koaksiaalkaabli ehitus. 

Allikas: http://searchnetworking.techtarget.com/

Nagu jooniselt näha, kujutab koaksiaalkaabel endast kaabli keskel asuvat traati, mille ümber on kihtidena sisemine isolatsioon, varjestusvõrk ja välimine isolatsioon. Varjestus ühendatakse maaga, signaal liigub mööda keskmist kiudu. Selline kaabli ehitus tagab suurema häirekindluse. Kehtib reegel: mida jämedam kaabel, seda parem ta on.

Kui Te proovite koaksiaalkaabli otsa transiiveri antennipesaga ühendada, siis ei õnnestu see kuidagi. Sellisteks ühendusteks tuleb koaksiaalkaablile otsa joota antennipistik. 

Lühilainetransiiveri antennipessa sobivad PL-259 ehk UHF- pistikud (näha kõrvaloleval pildil). Ka neid müüakse elektroonikapoodides. Mõistlik on kohe koaksiaalkaabli ostmisel juurde osta pistikud, mis kaabli läbimõõduga sobivad.

Antennipistiku kaabli otsa jootmisel on toimingud järgmised: 

· Eemaldage välisisolatsioon umbes 4 cm ulatuses. Seda saab teha tavalise terava noaga. Lõigates keeratakse nuga ümber kaabli, lõikamine lõpetatakse, kui on tunda, et nuga puutub vastu varjestust. Välimine isolatsioon eemaldatakse. Paljastub varje.

· Varje tagumine 10 mm pikkune osa kaetakse õhukese jootetina kihiga. See ei lase varjestusel üles hargneda ja võimaldab hiljem parema kontakti pistikukestaga.

Umbes 1,5 cm kaugusel välisisolatsiooni servast lõigatakse noaga keerates läbi siseisolatsiooni kiht. Olge ettevaatlikud, et sisemist kiudu mitte vigastada. Eemaldage siseisolatsioon ja paljastage sisemine kiud. See peab hiljem antennipistikust tunduvalt välja ulatuma.

· Eemaldage lõikurtangidega varjestus, nii et sisemine isolatsioon jääks õige natuke katmata.

· Kandke sisemisele kiule õhuke jootetinakiht. Lõpptulemusena peaks kaabel välja nägema umbes nii, nagu ülemisel fotol. (See ja järgmine foto: W8WWW). NB! Fotol kujutatud mõõdulint on tolli-, mitte meetermõõdustikus. (1 toll = 2,54 cm).

· Kui antennipistiku ja kaabli läbimõõt omavahel sobivad, siis saate pistiku kaabli külge keerata: selleks on pistiku tagaosas keermed. Vajadusel kasutage keeramiseks näpitsaid, kuid ärge keerake liiga tugevasti: see võib kaabli lõhkuda. NB! Ärge unustage enne pistiku ühendamist kaabli peale panna pisti[image: image76.png]


kut transiiveri antennipesaga ühendavat katterõngast!

· Kui eelmine operatsioon õnnestus, paistab pistiku otsast välja koaksiaalkaabli sisekiud, pistiku külgedel olevatest aukudest on näha varjestust.

· Nüüd on õige aeg testriga kontrollida, et varjestus ja sisemine kiud poleks lühises: kui lühiühendus avastatakse pärast jootetöid, on pistiku lahtijootmine üsna vaevaline tegevus.

· Fikseerige pistik kruustangide või näpitstangidega, nii et pistiku kestas olev auk vaataks ülespoole. 

· Jootke kinni keskmine kiud. Jootetina valgub kapillaarjõudude toimel ise pistiku sisemusse. Jälgige, et pistiku ots oleks suletud. Ärge pange jootetina üleliia: see võib teisest otsast välja valgudes varjestuse ja keskmise kiu lühistada. Kontrollige jälle testriga, et lühist poleks.

· Kandke ülemise augu kaudu jootetina varjestusele, nii et see sulgeb voolates kogu augu. Laske jootekohal mõned minutid jahtuda, keerake alumine auk ülespoole ning korrake operatsiooni. Jälgige, et temperatuur ja joodise hulk oleks piisav, et varjestus kindlalt kesta külge joota. Samas tuleb jälgida, et tina ei oleks liiga palju ja et temperatuur poleks nii kõrge, et sisemine isolatsioon üles sulaks.

· Kui jootetööd on tehtud, laske pistikul jahtuda ja kontrollige pistikut veel kord testriga. 

Mõistlik on pistikutega varustada mõlemad koaksiaalkaabli otsad. See võimaldab koaksiaalkaableid jätkata, kasutades vahepesi (kõrvalasuval fotol). Pistikute kasutamine antenni ühendamisel võimaldab hõlpsamini antenni lahti võtta, selles muudatusi teha ning mõõtmisi läbi viia.

	W8WWW juhised koaksiaalkaabli pistiku ühendamise juhised
	http://www.seed-solutions.com/gregordy/Amateur%20Radio/Experimentation/SolderCoax.htm



11.3   Dipoolantenn

Väga populaarne ja lihtne antenn on dipoolantenn, mis koosneb kahest teineteisest isoleeritud traadist, mille kogupikkus on umbes pool lainepikkust. 

Antenni ja transiiveri vahel on koaksiaalkaabel, milleks sobib 75- oomise takistusega RG-59, mida saab peaaegu igast elektroonikapoest osta. 

Millist traati antenni ehitamiseks kasutada? Traadi jämedus peaks olema vähemalt 1,5 millimeetrit. Kõige mugavam on käsitseda isoleeritud kiulist traati: see on parajalt pehme, nii et teda saab mugavalt lapata ja kohendada. Ka pole karta, et antenn mõne teise objekti vastu puutudes töötamast lakkaks, nagu isoleerimata traadi puhul võib juhtuda.

Vaatame alljärgnevalt, kuidas valmistada dipoolantenni 20 meetri SSB- laineala jaoks (14,100..14,350 MHz). Antenn püütakse häälestada valitud laineala keskpunkti, praegusel juhul on see 14,225 MHz. 

Antenni valmistamiseks vajaliku traadi pikkuse leidmiseks kasutame peatükis “Elektromagnetlained ja raadiolained” toodud valemit: 

λ= c/f,

kus λ on lainepikkus, c on valguse kiirus (300 000 km/s) ja f on sagedus (14,225 MHz). Saame, et λ= 21,09 meetrit. 

Siit edasi leiame dipooli kogupikkuse L:

L = ½λ = ½*21,09 m = 10.55 m

Ühe õla pikkuseks saame 5,27 meetrit

Tegelikkuses on antenni mõõtmed ümbritsevast keskkonnast tingituna mõnevõrra (umbes 5%) lühemad. Kuid alati on palju lihtsam traati lühemaks teha kui liiga lühikesele antennile pikkust lisada. 

Eespool toodud arvutused on võimalik kokku panna ühte lühikesse valemisse: 

L=14,6464/14,225

Saame, et ühe õla pikkuseks tuleb 5,02 meetrit.

Dipoolantenni kõige olulisem koht on tema keskel, kuhu paigutatakse isolaator, mis peab vastu  pidama kogu antenni raskusele ja olema ühtlasi kohaks, kus antennikaabel ühendatakse traadiga.

Isolaatoriks sobib peaaegu igasugune plastikust ese, mis on piisavalt suur, et selle külge ühendada antennitraat ja koaksiaalkaabel. Ise olen ma selleks kasutanud isegi suusarõngast (kakskümmend aastat tagasi olid need oluliselt suuremad kui praegu). Selleks, et ühenduskohtadele ei langeks liiga suurt koormust, tehakse isolaatorisse augud ja seotakse antennitraat läbi nende sõlme, nii et viimased 10 cm jäävad vabalt rippuma. Koaksiaalkaabli ühendamiseks on mõistlik isolaatori peale monteerida antennipesa. 

Ja muidugi on olemas võimalus nii isolaator kui ka antenn lihtsalt osta, aga sellega jätate ennast paljust lõbust lihtsalt ilma.

Näiteid:

Jääb veel üle antenni otstesse paigaldada isolaatorid, ning antenn on põhimõtteliselt valmis: 

Nüüd tuleb leida koht, kuhu antenn üles panna. Seejuures tuleks silmas pidada, et antenn peaks asuma võimalikult kõrgel, 20 meetri dipooli optimaalne kõrgus on vähemalt 10 meetrit (ehk pool lainepikkust).

11.4   “Inverted V”

Dipoolantenni erikuju “Inverted V” (pööratud “V”) näeb välja nagu tagurpidi “V”- täht (sellest on tulnud ka antenni nimetus). Sellise antenni jaoks kasutatakse 50- oomise takistusega toitekaablit. Nurk antenni harude vahel peaks olema vahemikus 90..120 kraadi. Antenni otste kinnitamine on lihtsam kui dipoolil, kuna antenni kinnitamiseks on vaja ühte kõrget toetuspunkti. 

11.5   Delta Loop ja teised silmusantennid

Kui dipoolantenni otsad ühendada ja kogu konstruktsioon kolmnurgakujuliselt üles tõmmata, siis saadakse kaks korda väiksemal lainepikkusel töötav antenn, mida kutsutakse Delta Loobiks (tõlkes ‘kolmnurkne silmus’). Sellisel silmusel võib olla ka 4 nurka (siis räägitakse ruutantennist) või rohkem.

Selline antenn töötab kõige paremini, kui tema mõõtmed on töösageduse täiskordsed. Näiteks 80 meetri Delta Loop töötab 80 meetril (1 lainepikkus), 40 meetril (2 lainepikkust), 20 meetril (4 lainepikkust), 15 meetril (6 lainepikkust), 10 meetril (8 lainepikkust). Seega võimaldab 80 meetri pikkune Delta Loop töötada vähemalt viiel amatöörlainealal. Dipooli puhul pole see võimalik. Samas võivad 80 meetri antenni paigutamisega tekkida probleemid, kuna selleks on vaja päris palju ruumi.

11.6   Antenni häälestamine

Õigesti ehitatud antenn kiirgab kogu saatjast saabunud signaali elektromagnetlainetena. Sageli juhtub, et osa saatja poolt kiiratud signaalist jõuab mööda antennikaablit ringiga saatja juurde tagasi. See on tingitud sellest, et antenni mõõtmed ja teised parameetrid ei ole antud lainepikkuse jaoks “ideaalsed”.

Mida suurem osa signaalist antennist tagasi peegeldub, seda tõsisemad tagajärjed sellel on. Lisaks kiiratud signaali võimsuse vähenemisele võib kahjustada võib saada transiiveri lõppaste, ka võib antennikaabel transiiverist lähtunud ja antennist peegeldunud laine liitumisel tekkinud suurte pingete mõjul kuumeneda või isegi üles sulada.

Antenni häälestatust iseloomustab seisulainekoefitsient (ingl. k. ‘standing wave ratio, SWR’). “Ideaalse” antenni SWR = 1. Kui SWR = 3, tähendab see seda, et veerand antenni kiiratud energiast peegeldub sealt tagasi. See on ka piir, millest kõrgemat seisulainekoefitsienti ei peeta enam aktsepteeritavaks.

Seisulainekoefitsienti saab mõõta vastavate mõõturitega. Väga sageli on [image: image82.png]§ e e B i o B §




need juba transiiverile sisse ehitatud koos S-meetriga, nii et antenni seisulainekoefitsiendi ja kiiratud või peegeldunud võimsuse saab teada, kui seada mõõtur vastavasse režiimi.

On olemas ka eraldi SWR- meetrid, mis ühendatakse transiiveri ja antenni vahele. Üks võimalikest variantidest on näha kõrvaloleval joonisel

Dipool- ja teiste traatantennide häälestamisel talitame järgnevalt:

Paigaldame häälestatava antenni tööasendisse. 

Ühendame antenni transiiveriga (kui kasutame transiiveri sisemist SWR-meetrit) või ühendame antenni ja transiiveri vahele välise SWR-meetri.

Häälestame transiiveri soovitud töösagedusele (jätkates dipoolantenni näidet, olgu selleks 14,225 MHz). Transiiveri võimsust alandame nii palju kui võimalik. 

Transiiveri töörežiimiks seadke FM. Osadel transiiveritel on töörežiimide lülitil omaette asend häälestamiseks (tavaliselt kirjaga ‘TUNING’ vms). Kui see on nii, keerake lüliti sellesse asendisse.

Kui Teil on välimine SWR-meeter, tuleb see kalibreerida. Selleks on mõõteriistal tavaliselt spetsiaalne kalibreerimislüliti (‘CAL’). Vajutage mikrofoni PTT-nuppu. Transiiver läheb saatele. Reguleerige SWR meetri osuti kalibreerimisnupuga skaala viimase kriipsu kohale. Lülitage saade välja, ärge enam kalibreerimisnuppu liigutage ega muutke transiiveri võimsust. Lülitage SWR-meeter režiimi ‘SWR’. Kui Te nüüd uuesti transiiveri saatele lülitate, näitab seade seisulainekoefitsiendi suurust. 

Transiiveri sisemise SWR-meetri töölerakendamiseks valige mõõturi töörežiimiks ‘SWR’.

Mõõdame iga 50 kHz tagant seisulainekoefitsiendi. 20 meetri lainealal võiksid mõõdetavad sagedused olla 14 000, 14 050, 14 100, 14 150, 14 200, 14 250, 14 300, 14 350 MHz. Kirjutage sagedused ja neile vastavad seisulainekoefitsiendid tabelisse, väga hästi sobib edasise töötluse jaoks mõni tabelarvutusprogramm.

Leiame antenni parima häälestuse koha. See asub meie registreeritud kõvera kõige madalamas punktis oleval sagedusel. Kirjutame selle sageduse üles.

Kui kõver kogu laineala algusest lõpu poole minnes ühtlaselt tõuseb, tähendab see seda, et antenn on liiga pikk ja optimaalne sagedus on amatöörlainealalt väljas. Kui kõver ainult laskub, on tegemist liiga lühikese antenniga. Liiga pika antenni puhul on võimalus antenni mõlemaid õlgu 10 cm kaupa lühemaks teha ja mõõtmisi korrata. Liiga lühikese antenni korral… lihtsam on ehk korraga uus ja pikem antenn teha, kui hakata juppe otsa jätkama.

Me tahtsime häälestada antenni sagedusele 14,225 MHz ehk lainepikkusele 21,09 meetrit. Oletame, et SWR miinimum asus sagedusel 14,100 MHz, see teeb lainepikkuseks 21,28 meetrit. Seega on lainepikkuste vahe 19 cm, poollainepikkuste vahe on 2 korda väiksem, ehk ca 10 cm. Mõlemat haara tuleb vähendada võrdselt, see on 5 cm.

Lühendage mõlemat haara 5 cm võrra ja korrake mõõtmisi. Nüüd peaks SWR miinimum asetsema 14,225 MHz peal.

Exceli tabel koos tabeli ja graafikuga on lisatud, vaadake peatüki lõpus olevasse tabelisse.

11.7   Suundantennid

Kui  soovitakse, et signaali vastuvõtt oleks tugevam, kasutatakse selleks suundantenne, mille ühe otsa sihis võetakse signaale vastu ja saadetakse välja tunduvalt tugevamini kui külg- ja tagasuunas. 

Kõige tavalisemad suundantennid lühilainetel on yagi- ja kuupantenn. 

Yagi antenn (õigemini Uda-Yagi antenn) on nime saanud selle leiutajate,  jaapanlaste Uda ja Yagi järgi. Antenn koosneb poomile üksteisest 0,1..0,5 lainepikkuse kaugusele asetatud umbes poollainepikkusega elementidest. 

Suundantenni elementi, millega on ühendatud toitekaabel, nimetatakse vibraatoriks, sellest antenni vastuvõtu/saatesuuna poole jäävaid elemente nimetatakse direktoriteks. Vibraatorist tahapoole jäävaid elemente nimetatakse reflektoriteks (tavaliselt piirdutakse vaid ühe sellise elemendiga).

Alloleval QSL-kaardil on näha 5-elemendiline yagi antenn 80 meetri lainealale koos uhke omanikuga. Pöörake tähelepanu antenni peal jalutavale inimesele. Õnneks on 20 meetrist lühemate lainepikkuste jaoks ettenähtud antennide ehitamine tunduvalt lihtsam (kuid mitte lihtne).

Lisaks antennile endale on vaja veel masti ja pöörajat, mis antenni soovitud suunda keerab. 

Teiseks levinud suundantenniks on kuupantenn (‘cubical quad’). See antenn koosneb poomile paigutatud ristidest, mille vahele on ruudukujuliselt tõmmatud traat. Seejuures on ruudu külje pikkuseks ¼ lainepikkust. Alloleval pildil on näha jaamas ES6Q kasutusel olev kuupantenn.

[image: image26.jpg]



Suundantennide ehitamise keerukuse kompenseerib nende kasutamisest saadav efekt. Pildil kujutatud antennid võimendavad vastuvõetavat ja saadetavat signaali vähemalt 10 korda. See tähendab, et ainult 100- vatist transiiverit kasutades on saatel antenni suunas võimalik saavutada samasugune signaalitugevus, nagu 1-kilovatilist võimendit kasutaval dipoolantenniga jaamal. Vastuvõtul muutuvad kuuldavaks väga nõrgad jaamad, ka sellised, mida dipoolantenniga kuulda ei olekski. Seetõttu pööravad tippamatöörid antennidele väga suurt tähelepanu.

Suundantennide mõõtmete arvutamiseks on kirjutatud spetsiaalsed programmid. 

11.8   Ohutustehnika antennitöödel

Üldine: 

· Enne antennitöödele asumist mõelge hästi läbi, mida tegema hakkate. Kontrollige, kas vajalikud tööriistad ja materjalid on olemas. Kui Teile tundub, et midagi jääb arusaamatuks, ärge häbenege teistelt nõu küsida.

· Kui vähegi võimalik, ärge tehke antennitöid üksi. Kõik töötegijad peavad teadma, mis on nende ülesandeks. Valige endi seast töödejuhataja, kes jagab korraldusi ja leppige kokku märguannetes.

· Kasutage haarduva tallaga jalatseid. Riietus peaks olema mugav ja katma ka jäsemeid. Jälgige, et saapapaelad oleksid korralikult seotud ja et midagi teie küljest ei tolkneks.

· Külma ilmaga pange end võimalikult soojalt riidesse. Tuleb arvestada, et sageli tuleb pikka aega paigal püsida. Kontrollige, et Teil oleksid olemas kindad ja müts, pikk aluspesu ei tee ka paha.

· Vältige töötamist pimedas.

· Ärge tehke antennitöid, kui sajab lund või vihma ning on tugev tuul. Tööde tegemise ajal ärge mingil juhul kasutage antenni saatmiseks.

· Ärge kunagi töötage märjal või jäätunud katusel või tornis: sel juhul on isegi lamedal plekk-katusel raske püsti püsida.

· Trossiga töötamisel kasutage alati kindaid, et trossi kiud kätt ei vigastaks. Kindad olgu käes ka nööriga töötamisel, kui on oht, et nöör võib käes libisema hakata ja nahka põletada.

· Traadi, nööri või trossiga töötades ärge astuge selle keerdude sisse: Teid võidakse nende liikumahakkamisel kaasa haarata.

· Õppige selgeks enamkasutatavamad sõlmed: “umbsõlm” ei sobi enese julgestamiseks ja raskuste tõstmiseks 

· Ärge kunagi paigutage antenni elektriliinide vahetusse lähedusse. Ärge kinnitage antenni elektripostide külge.

· Jälgige, et antenn jääks piisavale kõrgusele, et inimesed sinna otsa ei jookseks.

· Kui antenn hakkab kukkuma, siis laske tal minna, hoidke võimalikult kaugele ja hoiatage teisi. Kui Te üritate langevat antenni pidurdada, siis lisaks antenni purunemisele võite ka ise raskesti viga saada.

Töö mastis:

· Ärge minge masti tööle, kui sajab lund või vihma, või kui ligineb äike. Ärge töötage märjas või jäätunud tornis.

· Jälgige, et riietusel ei lotendaks ega ripuks.

· Kui temperatuur on alla –10oC, siis on parem masti otsa mitte minna. Allajahtunud ja külmast kangete liikmetega võib enese kinnihoidmine, rääkimata ronimisest, võimatu olla.

· Ronides kasutage alati julgestusvööd, isegi siis, kui ohtu ei tundu olevat. Enne ronimahakkamist katsetage julgestuse vastupidavust end poole meetri kõrguselt kukutades. Vöö ümberhaakimisel jälgige, et te oleksite kogu aeg masti külge kinnitatud.

· Ronimisel jälgige, et oleks alati vähemalt 3 toetuspunkti: kas 2 kätt ja üks jalg või 2 jalga ja üks käsi. 

· Veenduge, et kõik tööriistad oleksid kaasas ja paigutatud nii, et ronimist ei segaks ega alla kukuks. Ärge hoidke ronimise ajal midagi käes.

· Mast all olijad peavad hoiduma väljapoole ala, kuhu ülevalt võivad kukkuda tööriistad või antenn ise. Juba meetri kõrguselt pähe kukkunud väike mutrivõti põhjustab suurt valu, kui ta tabab teid mitmekümne meetri kõrguselt, on tõenäosus üliraske trauma saamiseks väga suur.

12  Töökoha sisseseadmine

· Muretsege laud, millel on transiiveri ja muu aparatuuri hoidmiseks piisavalt ruumi, ja mille taga on mugav istuda. 

· Paigaldage laud veidi seinast eemale, et kaablitel oleks piisavalt ruumi.

· Võimaluse korral kasutage kolmejuhtmelist (maandusega) elektrivõrku.

· Pikendusjuhtme kasutamisel jälgige, et Te ei koormaks üle pikendusjuhet või pistikupesa, mis peab vastu võtma kõigi pikendusjuhtme taga olevate seadmete koormuse. Ärge ühendage pikendusjuhtmega veel üht pikendusjuhet!

· Kasutage seadmete ja elektrivõrgu vahel liigpingekaitset.

· Paigutage aparatuur niimoodi, et seadmete vahel oleks õhu liikumiseks ruumi.

· Leidke koht, kust saab sisse tuua antenni- ja maanduskaabli.

· Korraliku maanduse saamiseks kaevake maa sisse umbes 2,5 meetri pikkune vaskvarras.

· Tõmmake jäme traat maandusvardast töökohani.

· Tooge kaabel antennist töökohani.

· Varustage antennikaabel lülitiga, mis võimaldab ta maasse suunata (äike!).

· Ühendage kaablid seadmetega. Jälgige, et maandusjuhtmed läheksid maandustraadini otse, mitte üle teiste seadmete.

· Et pereliikmeid mitte häirida, eriti öösiti, on mõistlik kasutada kõrvaklappe valjuhääldi asemel. 

13  Ohutustehnika töödel

13.1   Elektritööd

· Mõelge eelnevalt tehtavad tööd hoolega läbi. Kui Te täpselt ei tea, mida peate tegema, ärge kiirustage, vaid võtke järelemõtlemisaega või küsige nõu kelleltki teiselt.

· Varustage oma tööruum pealülitiga, mis võimaldab ühekorraga kõikjalt elektri välja lülitada. Andke sellest teada ka teistele, et nad oskaksid võimaliku õnnetuse korral reageerida.

· Kaitske elektrijuhtmeid ja –kaableid vigastuste eest: ärge pange nende peale asju või mööblit, ärge sikutage pistikut pesast juhetpidi välja. Juhtmed paigutage nii, et keegi neisse neile peale astuda, takerduda või komistada ei saaks. Kahjustatud kaabel asendage uuega.

· Maandage metallkastides olevad raadioseadmed, kasutades selleks suure juhtmeristlõikega maanduskontuuri. Ärge ühendage maandusjuhet keskküteradiaatori või veetoru külge: see ei taga maandust, vaid teised inimesed võivad saada löögi!

· Ärge asendage sulanud kaitsmeid seadmetes või elektrikilbis traadi, naela või muu metallesemega: niimoodi võite ühel hetkel avastada, et kaitsme asemel sulab või läheb põlema midagi hoopis hinnalisemat.

· Eeldage alati, et vooluring on pinge all, kui kindlalt vastupidist ei saa tõestada. Pingetust kontrollige proovilambiga.

· Parandus- ja hooldustööde tegemisel lülitage aparatuur vooluvõrgust välja. Seejuures tühjendage ka alaldi filterkondensaatorid, sillates toiteallika mõnesaja-oomise takistiga.

· Kui mõõtetöid tuleb siiski teha pingestatud seadmeil, pidage meeles järgmist: 

Enne mõõtma asumist kontrollige, et olete valinud õige mõõtepiirkonna.

Esmalt ühendage mõõteriista üldjuhe.

Seiske kuival alusel.

Kuivatage hoolikalt käed.

Ärge töötage üleskääritud käistega;

Sooritage ohtlikud operatsioonid ainult ühe käega. Nii on väiksem tõenäosus, et kätest moodustub vooluring läbi südame.

Ärge lubage tööpaika kõrvalisi isikuid.

13.2   Lukksepatööd:

· Veenduge enne töö alustamist, et tööriistad oleksid korras ja kindlalt pidemes;

· Kontrollige, et haamer oleks varrele kiilutud.

· Ärge kasutage “krooniga” meislit.

· Käia või ketaslõikurit kasutades kandke kaitseprille. Ärge käiake kinnastes.

· Puurimisel hoidke puuritavat eset mitte näppudega, vaid tangidega. Puurige lehtmaterjale erikujulise lõiketeraga vineeripuuridega. 

· Ärge eemaldage pöörlevalt puurilt laastu.

13.3   Kui töötate elektritööriistadega välitingimustes:

Võrgutoite korral kasutage ainult topeltisolatsiooniga tööriistu, mis on märgistatud kahe teineteise sees asuva ruuduga: 

· Kasutage lekkevoolukaitset;

· Lülitage nad sisse ainult vajaduse korral;

· Lülitage seade välja ja pange kaitseriivi, kui vahetate lõiketeri vms;

· Kasutage neid ainult siis, kui kõik kaitsevahendid on paigas. Lõiketerad või kiiresti liikuvad osad võivad sõrmed maha lõigata.

· Ärge jätke seadmeid järelevalveta, isegi kui lahkute ainult lühikeseks ajaks. 

· Jälgige, et lapsed neid omapäi kasutada ei saaks.

· Ärge kasutage seadmeid märja ilmaga. Kui tööriist kukub vette, ärge hakake seda välja õngitsema, vaid kõigepealt eemaldage toitejuhe vooluallikast.

· Ärge kandke tööriistu juhtmeidpidi.

· Jälgige, et toitejuhe ei saaks viga, minnes vastu teravaid servi.

13.4   Seadmete akud või patareid:

· Hoidke töövalmis seade eemal lastest või ettevalmistuseta isikutest;

· Seadme puhastamisel või detailide vahetamisel eemaldage akud või patareid.

· Kõik patareid tuleb vahetada ühel ajal. Ärge kasutage segamini eritüübilisi või värskeid ja tühje patareisid.

· Jälgige, et akude ja patareide vahetamisel ühendate nad õigesti.

· Ärge kunagi lühistage akusid: see võib tekitada kõrge temperatuuri, lekke või plahvatuse;

· Ärge lammutage akusid lahti: elektrolüüt võib Teid söövitada.

· Kasutage ainult soovitatud tüüpi akulaadijat;

· Laadige akusid kuivas paigas, eemal radiaatoritest, puhuritest, ahjudest jms.

· Kasutage ainult soovitatud tüüpi akusid, et tagada nende ja laadimisseadme ühilduvus;

· Ärge kunagi proovige laadida primaarelemente: see võib lõppeda lekke või plahvatusega.

14  Raadioamatööridele eraldatud sagedusalad

Raadiolained on piiratud ressurss: et kõikidel soovijatel oleks võimalik neid teisi häirimata kasutada, on vaja kinni pidada kehtestatud piirangutest ja reeglitest. 

Raadioamatööridele on töötamiseks lühilainetel eraldatud sagedusalad. Nendest piiridest väljaspool töötamine võib kaasa tuua kommertsraadiojaamade töö häirimise, või mis veel hullem, õnnetuse, kui häiritakse näiteks päästeteenistuste või lennujuhtide tööd.

Lühilainetel on raadioamatööridele sellisteks lainealadeks 1,8 Mhz (160 m), 3,5 MHz (80 m), 7 MHz (40 m), 10 MHz (30 m), 14 MHz (20 m), 18 MHz (17 m), 21 MHz (15 m), 24 MHz (12 m), 28 MHz (10 m). Lisaks neile on amatöörlainealaks ka 137 kHz (2000 m), mis asub pikklainepiirkonnas.

Lühilainealas on A-kvalifikatsiooniklassi amatööridele lubatud maksimaalne väljundvõimsus 1 kW (v.a. 137 kHz alas, kus on lubatud 100 W). B-kvalifikatsiooniklassi amatööridele on lubatud kogu lühilainevahemikus 100 W, D-klassi amatöörid lühilainetel oma kutsungiga töötada ei tohi.

Ultralühilainetel on amatöörside lubatud vahemikus 50,0-52,0 MHz (6 m), 144,0-146,0 MHz (2 m), 432,0-438,0 MHz (70 cm), 1,24-1,30 GHz, 2,30-2,45 GHz, 5,65-5,85 GHz ja 10,00-10,50 GHz. 

Kuni 70 cm lainealal on A-kvalifikatsiooniklassile lubatud kasutada kuni 1 kW, sellest lühematel lainealadel kuni 100 W. B-klassi amatööridele on lubatud ULL-alal kuni 100 W, D-klassil kuni 10 W.

Vahemikus 24,0-250,0 GHz amatöörile lubatud raadiosagedusalad, saateliigid ja suurimad saatevõimsused määratakse tööloas eraldi.

14.1   LL sageduste plaan

	Sagedus/

Lainepikkus


	CW

(MHz)
	Digiside

(MHz)
	Telefon

(MHz)
	International Beacon Project:

Neil sagedustel mitte töötada!

	137 kHz

2000 m
	0,1357-0,1374

0,1376-0,1378

0,1357-0,1360: QRSS

0,1377: QRSS
	0,1374-0,1376
	
	

	1,8 MHz

160 m
	1,810- 2,000

1,810: QRP

1,8285: DX-peditsioonid
	1,838- 1,842

(v.a. pakettside)


	1,840- 2,000

1,840-1,850: DX-aken


	-

	3,5 MHz

80 m
	3,500- 3,800

3,500-3,600: võistlused

3,500-3,510: DX-aken

3,505: DX-peditsioonid

3,555: QRS

3,560: QRP
	3,580- 3,620

3,590: RTTY DX

3,590-3,600: pakettside

3,730-3,740: SSTV & Fax


	3,600- 3,800

3,600-3,650: võistlused

3,700-3,800: võistlused

3,775-3,800: DX-aken

3,799: DX-peditsioonid

3,670: Eesti jaamad

3,690: QRP

3,760: hädaabisagedus
	-

	7 MHz

40 m


	7,000- 7,100

7,000-7,010: DX-aken

7,005: DX-peditsioonid

7,030: QRP
	7,035- 7,045

7,040: RTTY DX


	7,040- 7,100

7,060: Hädaabisagedus

7,090: QRP
	-

	10 MHz

30 m
	10,100- 10,140

10,110: DX-peditsioonid

10,116: QRP
	10,140- 10,150


	-
	-

	14 MHz

20 m
	14,000- 14,350

14,000-14,060: võistlused

14,025: DX-peditsioonid

14,055: QRS

14,060: QRP
	14,070- 14112

14,080-14,100: RTTY

14,080: RTTY DX-peditsioonid

14,230: SSTV CQ

14,233; 14,236: SSTV
	14,101- 14,350

14,125-14,300: võistlused

14,195: DX-peditsioonid

14,285: QRP

14,286: AM
	14,099- 14,101

	18 MHz

17 m


	18,086- 18,168

18,086: QRP
	18,100-18,109
	18,111-18,168

18,145: DX-peditsioonid

18,160: hädaabisagedus
	18,109- 18,111

	21 MHz

15 m
	21,000- 21,450

21,025: DX-peditsioonid

21,055: QRS

21,060: QRP


	21,080- 21,120

21,080-21.100: RTTY

21,080: RTTY-DX-peditsioonid

21,340: SSTV & FAX CQ

21,430: SSTV
	21,151- 21,450

21,295: DX-peditsioonid

21,360: hädaabisagedus
	21,149- 21,151

	24 MHz

12 m
	24,890- 24,990

24,906: QRP
	24,920- 24,929
	24,931- 24,990
	24,929- 24,931

	28 MHz

10 m
	28,000-29,300

29,510- 29,700

28,025: DX-peditsioonid

28,055: QRS

28,060: QRP

29,300- 29,510: satelliitside vastuvõtt


	28,050- 28,150

29,200- 29,300

28,120-28,150: pakettside

29,210- 29,290 (NBFM pakettside)

28,080-28,100: RTTY

28,080: RTTY DX-peditsioonid

28,680: SSTV & FAX CQ
	28,225- 29,200

29,510- 29,700

28,360: QRP

28,495: DX-peditsioonid

29,000-29,200: AM

29,300- 29,510: satelliitside vastuvõtt

29,600: FM CQ
	28,190- 28,225


14.2   ULL sageduste plaan

Ultralühilaine täieliku sageduste plaani kirjapanek läheks väga pikaks ja detailiderohkeks. Seetõttu on allpool kirja pandud ainult esimese kolme ULL- amatöörlaineala piirid ja sagedused, millel saab pidada telefonisidet.

Üksikasjaline ja kommenteeritud IARU 1. regiooni ULL-sageduste plaan on toodud failina.

	50,000-52,000 MHz
	50,100-50,130: 
SSB/CW DX-sided

50,110:

DX CQ

50,150:

SSB kesksagedus

50,180

Bändidevahelised sided

51,210-51,390
FM repiiterite sisendkanalid (20 kHz vahega)

51,410-51,590
FM

51,510

FM CQ

51,810-51,990
FM repiiterite väljundkanalid (20 kHz vahega)



	144,00-146,00 MHz
	144,150-144,399

SSB, CW, MGM

144,150-144,160

FAI & EME SSB

144,195-144,205

Random MS SSB

144,300


SSB CQ

144,400-144,490

Ainult majakad

144,500-144,794

Kõik tööliigid

144,994-145,806

FM

144,994-145,194

Ainult FM repiiterite sisendkanalid

145,194-145,206

Kosmoseside

145,300


Kohalik RTTY

145,500


FM CQ (mobiilne)

145,594-145,7935
Ainult FM repiiterite väljundkanalid

145,794-145,806

Kosmoseside

145,806-146,00

Kõik tööliigid, ainult satelliitside



	432,00-438,00 MHz
	432,100-432,399

SSB/CW

432,200


SSB kesksagedus

432,350


Mikrolainete läbirääkimiste kesksagedus

432,370


FSK441 CQ

432,400- 432,490

Majakad

432,994-433,381

Repiiterite sisendkanalid, 25 kHz vahet, 1,6 MHz nihe

(Kanalid 433,000-433,375 MHz)

433,394-433,581

NBFM

433,400


SSTV(FM/AFSK)

433,500


NBFM CQ (mobiilne)




Simplekskanalid, 25 kHz vahet, 

(Kanalid 433,400-433,575 MHz)

434,594-434,981

Repiiterite väljundkanalid, 25 kHz vahet, 1,6 MHz nihe

(Kanalid 434,600-434,975 MHz)


15  Eesti raadioamatööride kutsungitest

Igal raadioamatööril on tähtedest ja numbri(te)st koosnev kutsung, mis on maailmas ainuke ja on talle teise nime eest. Tõsi, riikides, kus amatööre on palju, lastakse juba kasutusel olnud kutsungid mõne aja pärast uuesti käiku.

Iga kutsungi esimene osa ehk prefiks näitab, millisest riigist amatöör töötab. Eesti amatööride kutsungid algavad tähekombinatsiooniga “ES”, sellele järgnev number näitab, millisest Eesti piirkonnaga on tegemist.

ES1
Tallinn

ES2
Harjumaa

ES3
Rapla- ja Läänemaa

ES4
Ida-Virumaa ja Lääne-Virumaa

ES5
Tartu- ja Jõgevamaa

ES6
Põlva-, Võru- ja Valgamaa

ES7
Viljandimaa

ES8
Pärnumaa

ES9
ERAÜ erikutsung

ES0
Saare ja Hiiu maakond

Viimane osa ehk sufiks annab Eesti jaamade puhul informatsiooni raadioamatööri kvalifikatsioonist ja jaama otstarbest. Üldreegliks on: mida lühem kutsung, seda parem operaator. Kutsungi lühenemisega kahaneb ka võimalike kutsungite arv, ka kõige parema tahtmise juures pole võimalik kõigile Eesti amatööridele väljastada ühetähelise sufiksiga kutsungeid.

Päris algajate, D-klassi  amatööride kutsungi sufiksis on neli tähte. 

Edasijõudnute, B-klassi amatööride kutsungis on pärast numbrit kolm tähte. 

Kaks tähte on sufiksis A-klassi amatööridel ja klubijaamadel. Viimastel on võimalik Sideametilt taotleda ka ühetähelist sufiksit. 

Eesti raadioamatörismis on kutsungid ajaloos muutunud. Enne II maailmasõda algasid Eesti kutsungid ES-prefiksiga nagu praegugi. Nõukogude korra ajal on Eesti jaamade prefiksiteks olnud UR1, UR2, RR2. 70.-80. aastatel tuli Eesti klubijaamade teistest NSVL klubijaamadest eraldamiseks kasutada koguni 4 esimest märki: näiteks Tartu 2. keskkooli klubijaamas UK2TAF  identifitseeris “UK” Nõukogude Liidu klubijaama, “2” kutsungipiirkonna (Eesti, Läti, Leedu, Valgevene, Kaliningradi oblast) ning täht “T” oblasti nr. 083 ehk Eesti NSV. 

Kui amatöör ei tööta oma tavalises asukohas, saab seda näidata kaldjoonega (ingl. k. “stroke” või “slash”) eraldatud kutsungi lisa abil: 

ES4LB/6
jaam töötab ajutisest asukohast teises kutsungipiirkonnas;

ES5RY/p
jaam töötab ajutisest asukohast samas kutsungipiirkonnas (“portable”)

ES5MG/m
jaam töötab autolt (“mobile”);

ES0IC/mm
jaam töötab merelt (“maritime mobile”)

ES5PC/am
jaam töötab lennukilt (“aeroplane mobile”);

Kui välismaa amatöör tuleb lühiajaliselt Eestisse, lisatakse tema kutsungi ette “ES”+kutsungipiirkond + “/”. Näiteks Timo, OH1NOA, töötades Lõuna-Eestist, võtab kutsungiks ES6/OH1NOA. Pikemaajalisel peatumisel (üle kuue kuu) peab amatöör taotlema Eesti kutsungit. 

	Määrus “Raadiokutsungite moodustamise ja väljastamise kord”


	https://www.riigiteataja.ee/ert/act.jsp?id=773393

	Eesti raadioamatööride nimekiri (ES-callbook)


	http://www.erau.ee/modules.php?op=modload&name=Callbook&file=index


16  Maailma amatööride kutsungiprefiksid

Selleks, et saada iseseisvat prefiksit, piisab sageli sellest, et mingi riigi osa ülejäänutest erineb. Nii näiteks on raadioamatööride jaoks eraldi maad Inglismaa, Šotimaa, Wales, Põhja-Iirimaa ja isegi Mani, Jersey ja Guernsey saared, ehkki nad kõik kuuluvad Suurbritannia koosseisu.

Seetõttu on maid tunduvalt rohkem kui tegelikke riike, aga võib ka juhtuda, et mõni maa kaob ära või tekib hoopis juurde. Isegi kogenud raadioamatööridel on raskusi nende kõigi meelespidamisega. 

Allpool on toodud maade nimekiri, mis lähevad arvesse DXCC diplomi saamisel.

	Prefiks
	DXCC maa

	1A0
	Sov. Mil. Order of Malta

	1S, 9M0
	Spratly Is.

	3A
	Monaco

	3B6, 3B7
	Agalega & Brandon Is.

	3B8
	Mauritius

	3B9
	Rodriguez Is.

	3C
	Equatorial Guinea

	3C0
	Pagalu Is.

	3D2
	Fiji Is.

	3D2
	Rotuma Is.

	3D2
	Conway Reef

	3DA
	Swaziland

	3V
	Tunisia

	3W, XV
	Vietnam

	3X
	Guinea

	3Y
	Bouvet Is.

	3Y
	Peter Is.

	4J-4K
	Azerbaijan

	4L
	Georgia

	4S
	Sri Lanka

	4U
	United Nations HQ

	4U
	ITU Headquarters

	4X, 4Z
	Israel

	5A
	Libya

	5B, H2
	Cyprus

	5H, 5I
	Tanzania

	5N-5O
	Nigeria

	5R-5S
	Madagascar

	5T
	Mauritania

	5U
	Niger

	5V
	Togo

	5W
	Western Samoa

	5X
	Uganda

	5Y, 5Z
	Kenya

	6V, 6W
	Senegal

	6Y
	Jamaica

	7O
	Yemen

	7P
	Lesotho

	7Q
	Malawi

	7X
	Algeria

	8P
	Barbados

	8Q
	Maldive Is.

	8R
	Guyana

	9A
	Croatia

	9G
	Ghana

	9H
	Malta

	9I, 9J
	Zambia

	9K
	Kuwait

	9L
	Sierra Leone

	9M2, 9M4
	West Malaysia

	9M6, 9M8
	East Malaysia

	9N
	Nepal

	9Q-9T
	Zaire

	9U
	Burundi

	9V, S6
	Singapore

	9X
	Rwanda

	9Y-9Z
	Trinidad & Tobago

	A2
	Botswana

	A3
	Tonga

	A4
	Oman

	A5
	Bhutan

	A6
	United Arab Emirates

	A7
	Qatar

	A9
	Bahrain

	AP-AS
	Pakistan

	BV, BO
	Taiwan

	BY, BT, BA, BZ
	China

	C2
	Nauru

	C3
	Andorra

	C5
	The Gambia

	C6
	Bahamas

	C8, C9
	Mozambique

	CE, XQ-XR, 3G
	Chile

	CE0, XQ0
	Easter Is.

	CE0, XQ0
	Juan Fernandez Is.

	CE0, XQ0
	San Felix & Ambrosia Is.

	CE9, KC4, 

VP8
	Antarctica

	CM, CO, T4
	Cuba

	CN
	Morocco

	CP
	Bolivia

	CQ-CT
	Portugal

	CT3, CR9, CT9
	Madeira Is.

	CU
	Azores

	CV-CX
	Uruguay

	CY0
	Sable Is.

	CY9
	St. Paul Is.

	D2, D3
	Angola

	D4
	Cape Verde

	D6
	Comoros

	DA-DR
	Germany

	DU-DZ
	Philippines

	E3
	Eritrea

	EA-EH
	Spain

	EA6-EH6
	Balearic Is.

	EA8-EH8
	Canary Is.

	EA9-EH9
	Ceuta & Melilla

	EI, EJ
	Ireland ( Eire )

	EK
	Armenia

	EL, 5L
	Liberia

	EP, 9D
	Iran

	ER
	Moldova

	ES
	Estonia

	ET
	Ethiopia

	EU-EW
	Belarus

	EX
	Kyrgzstan

	EY
	Tajikistan

	EZ
	Turkmenistan

	F, TM
	France

	FG 
	Guadeloupe

	FH
	Mayotte

	FJ, FS
	Saint Martin

	FK
	New Caledonia

	FM, TO
	Martinique

	FO
	French Polynesia

	FO
	Clipperton Is.

	FP
	St. Pierre & Miquelon

	FR/T
	Tromelin Is.

	FR/J, FR/E
	Juan de Nova & Europa Is.

	FR
	Reunion Is.

	FR/G
	Glorioso Is.

	FT-W
	Crozet Is.

	FT-X
	Kerguelen Is.

	FT-Z
	Amsterdam & St. Paul Is.

	FW
	Wallis & Futuna Is.

	FY
	French Guiana

	G, GX, M, 2E 
	England

	GD, GT, MD, 2D 
	Isle of Man

	GI, GN, MI, 2I 
	Northern Ireland

	GJ, GH, MJ, 2J 
	Jersey

	GM, GS, MM, 2M 
	Scotland

	GU, GP, MU, 2U 
	Guernsey

	GW, GC, MW, 2W 
	Wales

	H4
	Solomon Is.

	HA, HG
	Hungary

	HB
	Switzerland

	HB0
	Liechtenstein

	HC, HD
	Ecuador

	HC8, HD8
	Galapagos Is.

	HH
	Haiti

	HI
	Dominican Republic

	HJ, HK
	Colombia

	HJ0, HK0
	San Andres & Providencia

	HK0
	Malpelo Is.

	HL, DS
	Korea

	HP
	Panama

	HQ, HR
	Honduras

	HS, E2
	Thailand

	HV
	Vatican

	HZ, 7Z
	Saudi Arabia

	I
	Italy

	IS0, IM0
	Sardinia

	J2
	Djibouti

	J3
	Grenada

	J5
	Guinea-Bissau

	J6
	St. Lucia

	J7
	Dominica

	J8
	St. Vincent

	JA-JS, 7J-7N
	Japan

	JD1
	Minami-Torishima

	JD1
	Ogasawara

	JT-JV
	Mongolia

	JW
	Svalbard

	JX
	Jan Mayen

	JY
	Jordan

	K, W, N, AA-AK
	U.S.A.

	KC6
	Belau

	KG4
	Guantanamo Bay

	KH0
	Marianas Is.

	KH1
	Baker & Howland Is.

	KH2
	Guam

	KH3
	Johnston Is.

	KH4
	Midway Is.

	KH5
	Palymra & Jarvis Is.

	KH5K
	Kingman Reef

	KH6
	Hawaii

	KH7
	Kure I.

	KH8
	American Samoa

	KH9
	Wake Is.

	KL7
	Alaska

	KP1
	Navassa Is.

	KP2
	Virgin Is. (USA)

	KP4
	Puerto Rico

	KP5
	Desecheo Is.

	LA-LN
	Norway

	LO-LW, L2-L9
	Argentina

	LX
	Luxembourg

	LY
	Lithuania

	LZ
	Bulgaria

	OA-OC, 4T
	Peru

	OD
	Lebanon

	OE
	Austria

	OF-OI
	Finland

	OH0
	Anland Is.

	OJ0
	Market Reef

	OK, OL
	Czech Republic

	OM
	Slovak Republic

	ON-OT
	Belgium

	OX
	Greenland

	OY
	Faroe Is.

	OZ
	Denmark

	P2
	Papua New Guinea

	P4
	Aruba

	PA-PI
	Netherlands

	PJ2, PJ4, PJ9
	Dutch Antilles

	PJ5-PJ8
	St. Maarten, Saba,  
St. Eustatius

	PP-PY, ZV-ZZ
	Brazil

	PY0, ZY0
	St. Peter & St. Paul Rocks

	PY0, ZY0
	Trindade Is.

	PY0, ZY0
	Fernando de Noronha

	PZ
	Surinam

	R, UA-UI, (1, 3-7)
	European Russia

	R, UA-UI, (8, 9, 0)
	Asiatic Russia

	R, UA-UI (2)
	Kaliningrad

	R1F, 4K2
	Franz Josef Land

	R1M
	Malyj Vysotskij Is.

	S2
	Bangladesh

	S5
	Slovenia

	S7
	Seychelles

	S9
	Sao Tome & Principe

	SA-SM, 7S
	Sweden

	SN-SR, 3Z
	Poland

	ST, ST0
	Sudan

	ST0
	Southern Sudan

	SU
	Egypt

	SV/A
	Mount Athos

	SV-SZ, J4
	Greece

	SV5, J45
	Dodecanese

	SV9, J49
	Crete

	T2
	Tuvalu

	T30
	West Kiribati Is.

	T31
	Central Kiribati Is.

	T32
	East Kiribati Is.

	T33
	Banaba Is.

	T5
	Somalia

	T7
	San Marino

	T9
	Bosnia-Herzegovina

	TA-TC, YM
	Turkey

	TF
	Iceland

	TG, TD
	Guatemala

	TI, TE
	Costa Rica

	TI9
	Cocos Is.

	TJ
	Cameroon

	TK
	Corsica

	TL
	Central African Republic

	TN
	Congo

	TR
	Gabon

	TT
	Chad

	TU
	Ivory Coast

	TY
	Benin

	TZ
	Mali

	UJ-UM
	Uzbekistan

	UN-UQ
	Kazakhstan

	UR-UZ, EM-EO
	Ukraine

	V2
	Antigua & Barbuda

	V3
	Belize

	V4
	St. Kitts & Nevis

	V5
	Namibia

	V6
	Micronesia

	V7
	Marshall Is.

	V8
	Brunei

	VA, VG, VO, 

XJ, XO, CF-CK
	Canada

	VK, VI, AX
	Australia

	VK0
	Heard I.

	VK0
	Macquarie Is.

	VK9C
	Cocos (Keeling) Is.

	VK9L
	Lord Howe Is.

	VK9M
	Mellish Reef

	VK9N
	Norfolk Is.

	VK9W
	Willis Is.

	VK9X
	Christmas Is.

	VP2E
	Anguilla

	VP2M
	Montserrat

	VP2V
	British Virgin Is.

	VP5
	Turks & Caicos Is.

	VP8
	Falkland Is.

	VP8, LU
	South Georgia Is.

	VP8, LU, CE9, 4K1
	South Shetland Is.

	VP8, LU
	South Orkney Is.

	VP8, LU
	South Sandwich Is.

	VP9
	Bermuda

	VQ9
	Chagos Is.

	VR6
	Pitcairn Is.

	VS6
	Hong Kong

	VU
	Andaman & Nicobar Is.

	VU
	India, Laccadive Is.

	XA-XI, 4A-4C, 

6D-6J
	Mexico

	XF4
	Revilla Gigedo

	XT
	Burkina Faso

	XU
	Cambodia

	XW
	Laos

	XX9
	Macao

	XY, XZ
	Myanmar (Burma)

	YA
	Afghanistan

	YB-YH, 8A-8I
	Indonesia

	YI
	Iraq

	YJ
	Vanuatu

	YK
	Syria

	YL
	Latvia

	YN-HT
	Nicaragua

	YO-YR
	Romania

	YS
	El Salvador

	YT, YU, YZ
	Yugoslavia

	YV-YY, 4M
	Venezuela

	YV0, YX0, 4M0
	Aves Is.

	Z2
	Zimbabwe

	Z3
	Macedonia

	ZA
	Albania

	ZB2
	Gibraltar

	ZC4
	UK  Base on Cyprus

	ZD7
	St. Helena Is.

	ZD8
	Ascension Is.

	ZD9
	Tristan da Cunha & Gough Is.

	ZF
	Cayman Is.

	ZK1
	South Cook Is.

	ZK1
	North Cook Is.

	ZK2
	Niue

	ZK3
	Tokelau Is.

	ZL, ZM
	New Zealand

	ZL7
	Chatham Is.

	ZL8
	Kermadec Is.

	ZL9
	Auckland & Campbell Is.

	ZP
	Paraguay

	ZR-ZU
	South Africa

	ZS8
	Marion Island

	Aafrika prefiksite kaart


	http://ac3l.com/africa2.htm

	Antarktika prefiksite kaart


	http://ac3l.com/antarc2.htm

	Euroopa prefiksite kaart


	http://ac3l.com/europe1.htm

	Kariibi mere prefiksite kaart


	http://ac3l.com/carribe2.htm

	Kesk-Ameerika prefiksite kaart


	http://ac3l.com/c-amer2.htm

	Lõuna-Ameerika prefiksite kaart


	http://ac3l.com/sameric2.htm


17 Veerimistabel

Telefoniside pidamisel ei piisa informatsiooni korrektseks edastamiseks lihtsalt selle ettelugemisest. Indiast pärit korrespondent ei pruugi näiteks nimest “Jaan” üldse aru saada, sama raske on eestlasel aru saada nimest “Vishvanathan”. Seetõttu tuleb kutsungid, nimed ja muu teave tähthaaval edastada. 

Üksikute häälikute edastamine, eriti kui sagedusel on häired, on samuti problemaatiline, näiteks ei tee korrespondent SSB- side puhul vahet, kas talle öeldi “ess” või “eff”.

Seetõttu on telefonisides kasutusele võetud veerimistabel, kus igale tähele vastab teatud sõna, millest eetris on kergem aru saada kui üksikust tähest. Nimi “Jaan” edastatakse niimoodi: “Juliet, Alfa, Alfa, November”.

Kasutusel on mitmed veerimistabelid. Inglise keele, aga ka teiste keelte puhul on raadioamatööridele soovitatav rahvusvaheline veerimistabel. Vaatamata sellele eksisteerib paralleelselt ka mitteametlik inglise keele veerimistabel ning teiste keelte veerimistabelid. Eesti amatööride hulgas on omavaheliseks suhtluseks kasutusel soome keele veerimistabel, kuid noorem põlvkond on järjest rohkem üle minemas rahvusvahelisele tabelile. Eksisteerib ka eestikeelne tabel (millest soomekeelsesse tabelisse on üle võetud “Õ” ja “Ü”), kuid autor loobus segaduse vältimiseks selle avaldamisest. Kes sellega siiski tutvuda soovib, leiab selle Martin Ollisaare teatmikust “Väike lühendiraamat” (Tallinn “Valgus”, 1980).

Numbrid edastatakse nagu tavaliselt. Erandiks on “9”, mida võidakse hääldada “niner”, et eristada teda “5”-st (five). “0” vasteks on “zero”, kirjapildis tõmmatakse nullist läbi kriips (Ø), et teda eristada “o”-st.

Tuleks meeles pidada, et kõige kiiremini saab vajaliku info edastatud paraja veerimiskiiruse korral: ülemäära kiirustades suudab saatja küll mõnevõrra kiiremini info ettelugemisega hakkama saada, ajavõidu võib aga nullida korrespondent, kes palub kõik otsast peale üle korrata.

	Rahvusvahelise veerimistabeli hääldus


	http://www.landings.com/_landings/pages/alphabet.html


	
	Rahvus-vaheline
	Hääldus
	Mitteametlik
	Soome
	Vene

	A
	Alfa
	Al fah
	America
	Aarne
	Анна

	B
	Bravo
	Brah voh
	Boston, Baltimore, Brazil
	Bertta
	Борис

	C
	Charlie
	Char lee 
	Canada, Columbia
	Celsius
	Цапля

	D
	Delta
	Dell tah
	Denmark
	Daavid
	Дмитрий

	E
	Eco
	Eck oh
	England, Equador
	Eemeli
	Елена

	F
	Foxtrot
	Foks trot
	Florida
	Faarao
	Фёдор

	G
	Golf
	Golf
	Germany, Guatemala
	Gideon
	Григорий

	H
	Hotel
	Hoh tell
	Honolulu
	Heikki
	Харитон

	I
	India
	In dee ah
	Italy
	Iivari
	Иван

	J
	Juliet
	Jew lee ett
	Japan
	Jussi
	И-краткий

	K
	Kilo
	Key loh
	Kilowatt, Kentucky
	Kalle
	Киловатт

	L
	Lima
	Lee mah
	London
	Lauri
	Леонид

	M
	Mike
	Mike
	Mexico
	Matti
	Михаил

	N
	November
	No vem ber
	Norway, Nancy
	Niilo
	Николай

	O
	Oscar
	Oss cah
	Ontario
	Otto
	Ольга

	P
	Papa
	Pah pah
	Portugal, Pacific
	Paavo
	Павел

	Q
	Quebec
	Keh beck
	Queen
	Qvintus
	Щука

	R
	Romeo
	Row me oh
	Radio
	Risto
	Роман

	S
	Sierra
	See air rah
	Santiago
	Sakari
	Сергей

	T
	Tango
	Tang go
	Tokyo, Texas
	Tauno
	Татьяна

	U
	Uniform
	You nee form 
	United, Uruguay
	Urho
	Ульяна

	V
	Victor
	Vik tah
	Victoria
	Ville
	Жук

	W
	Whisky
	Wiss key
	Washington
	Tuplaville
	Василий

	X
	X-ray
	Ecks ray
	
	Äksä
	Мягкий знак

	Y
	Yankee
	Yang key
	Yokohama
	Yrjö
	Игрек

	Z
	Zulu
	Zoo loo
	Zanzibar
	Tseta
	Зинаида

	Õ
	
	
	
	(Õnne)
	

	Ä
	
	
	
	Äiti
	

	Ö
	
	
	
	Öljy
	

	Ü
	
	
	
	(Ülle)
	


18  Q-kood

Q-koodil on veerimistabelile vastupidine eesmärk: see on välja töötatud selleks, et mõne tähe abil edastada teavet, mis sõnades väljaöelduna läheks liiga pikaks, seda eriti telegraafiside puhul. Tunduvalt lihtsam on telegraafis edastada “PSE QSY 14250” kui “”PSE CHANGE UR FREQ TO 14250” (Mida see tähendab, saate teada peatükist “Telegraafikeel: lühendid”)

Samas ei tasu harvaesinevaid Q-koode pruukida telefonisides: ajavõidu asemel Te hoopis kaotate aega, kuna korrespondent peab mõistatama, mida öelda taheti.

Q-koodi saab esitada nii küsimusena kui ka vastusena. Esimesel juhul lisatakse lõppu küsimärk, telefonisides tõstetakse hääletooni.

Järgnev Q-koodide tabel, nagu ka lühendite tabel on võetud ES3LAZ kodulehelt aadressil http://my.tele2.ee/es3laz/q-est.html . Tnx! Nimekiri on oluliselt lühendatud, siinkohal on ära toodud ainult amatöörsides igapäevaselt kasutatavad fraasid.

	Lühend 
	Küsimus (selgitus)
	Vastus (selgitus)

	QRL
	Kas olete hõivatud ? (või) Kas sagedus on hõivatud ?
	Olen hõivatud. (või) Sagedus on hõivatud, palun ärge segage.

	QRM
	Kas teid segatakse ? Kas esineb häireid ?
	Mind segatakse. 

	QRN
	Kas teil esineb staatilisi häireid ?
	Siin on staatilisi häireid

	QRO
	Kas ma peaksin suurendama saatevõimsust ?
	Suurendage saatevõimsust.

	QRP
	Kas ma peaksin vähendama saatevõimsust ?
	Vähendage saatevõimsust.

	QRQ
	Kas ma peaksin edastama kiiremini (telegraaf) ?
	Edastage kiiremini.

	QRS
	Kas ma peaksin edastama aeglasemalt ?
	Edastage aeglasemalt.

	QRT
	Kas ma peaksin saate lõpetama ?
	Lõpetage saade.

	QRX
	Millal te mind uuesti kutsute ? (kasutatakse ka lühikese pausi alguses)
	Kutsun teid hiljem uuesti.

	QRZ
	Kas keegi kutsub mind ?
	Teid kutsub ... (kutsung) sagedusel ... kHz (MHz). 

	QSB
	Kas minu (jaama) signaali tugevus kõigub ?
	Teie (jaama) signaali tugevus kõigub.

	QSL
	Kas kinnitate info vastuvõttu ? (kasutatakse ka sidet kinnitava kaardi nimetusena)
	Kinnitan info vastuvõttu. 

	QSO
	Kas teil on otseühendus ... (kutsung) jaamaga või saate temaga ühendust läbi vahendusjaama ?
	Mul on otseühendus ... (kutsung) jaamaga - kasutan vahendusjaama. (kasutatakse ka sõnade "side" ja "ühendus" asemel)

	QSY
	Kas ma peaksin vahetama töösagedust ?
	Vahetage töösagedust. 

	QTH
	Milline on teie asukoht ?
	Minu asukoht on ... (asukoht või muud asukohta määravad andmed).

	Täielik Q-koodide nimekiri


	http://www.kloth.net/radio/qcodes.php


19  Morse õppimine

· Morset saab õppida selleks ettenähtud audiokandjatelt või arvutiprogrammide abiga.

· Katsuge võimaluse korral mitte kasutada õppevahendeid, mis rühmitavad tähed rangelt viiekaupa, kui Te just ei kavatse õppida krüpteeritud sõnumite saatjaks.

· Ärge jätke meelde morsetähestikku kirjutatud punktide ja kriipsudena 

(-.-.  --.-), mida siin-seal avaldatakse: seda ei lähe Teil edaspidi üldse vaja. Veel enam: kuuldud märkide tõlkimine punktideks ja kriipsudeks paberil hakkab Teid takistama. Kasutage ainult kuulmist! 

· Harjutage kaks korda päevas, 15..30 minutit iga kord. Ärge püüdke harjutada liiga palju: see tekitab tüdimust ja üleõppimist.

· Kirjutage vastuvõetud märgid üles. Kirjutamisel kasutage kirjatähti trükitähtede asemel: niimoodi saab kiiremini.

· Katsuge vastu võtta tervet märki, mitte üksikuid punkte ja kriipse. 

· Seadke märkide saatmise kiiruseks 15 sõna minutis, kuid märgivahed seadke vastavaks kiirusele 5 sõna minutis. See aitab Teil kohe algusest tajuda märke nende iseloomuliku rütmi järgi.

· Õppige märke sarnaste rühmade kaupa: näiteks A, W, J ja 1 koosnevad ühest punktist ja järgnevatest kriipsudest.

· Enne uute märkide juurde asumist värskendage oma oskusi.

· Märkide meeldejätmisele aitab kaasa ajalehtede, reklaamide jms tõlkimine morsekoodi.

· Ärge hakake saatmisega tegelema enne, kui kuulmise järgi vastuvõtmine on selge. Kui kõik tähed on selged, salvestage omasaadetud märgid näiteks summeri abil ja pange salvestus kõrvale. Kahe-kolme päeva pärast proovige salvestust vastu võtta.

· Ühtlasi hakake jälgima amatöörlainealade telegraafiosas toimuvat ja katsuge üles kirjutada sideseansil edastatav info. Püüdke üles kirjutada ainult olulist (RST, nimi, QTH), ülejäänust õppige aru saama kuulates.

	AC6V: morse treeningprogrammid


	http://www.ac6v.com/morseprograms.htm

	Wikipedia: artikkel morsekoodist
	http://en.wikipedia.org/wiki/Morse_code

	Morsetähestik 


	Wikipedia: http://en.wikipedia.org/wiki/Morse_code
Kohalik kataloog: ogg-failid


Allolevas tabelis tähistab kriipsu “taa” ja punkti “tit”, viimaseid mahub “taa” sisse umbes kolm. Võttes “tit” pikkuse ühikuks, on tähe sees märkide vaheks üks ühik, tähtede vahel kolm ühikut ja sõnade vahel seitse ühikut. Lausete vahel on paus veelgi pikem

Tabelis allajoonitud tähekombinatsioonid (BT, AS jne)  antakse edasi ilma vaheta tähtede vahel ühe pika märgina.

Kuna venekeelsed amatöörid kasutavad sageli venekeelset morsetähestikku, on seegi igaks juhuks tabelis ära toodud. 

	Ladina täht
	
	Vene täht
	
	Numbrid ja kirjavahemärgid

	A
	tit-taa
	А
	
	1
	tit-taa-taa-taa-taa

	B
	taa-tit-tit-tit
	Б
	
	2
	tit-tit-taa-taa-taa

	C
	taa-tit-taa-tit
	Ц
	
	3
	tit-tit-tit-taa-taa

	D
	taa-tit-tit
	Д
	
	4
	tit-tit-tit-tit-taa

	E
	tit
	Е
	
	5
	tit-tit-tit-tit-tit

	F
	tit-tit-taa-tit
	Ф
	
	6
	taa-tit-tit-tit-tit

	G
	taa-taa-tit
	Г
	
	7
	taa-taa-tit-tit-tit

	H
	tit-tit-tit-tit
	Х
	
	8
	taa-taa-taa-tit-tit

	I
	tit-tit
	И
	
	9
	taa-taa-taa-taa-tit

	J
	tit-taa-taa-taa
	Й
	
	0
	taa-taa-taa-taa-taa

	K
	taa-tit-taa
	К
	
	?
	tit-tit-taa-taa-tit-tit

	L
	tit-taa-tit-tit
	Л
	
	/
	taa-tit-tit-taa-tit

	M
	taa-taa
	М
	
	punkt
	tit-taa-tit-taa-tit-taa

	N
	taa-tit
	Н
	
	koma
	taa-taa-tit-tit-taa-taa

	O
	taa-taa-taa
	О
	
	@
	tit-taa-taa-tit-taa-tit

	P
	tit-taa-taa-tit
	П
	
	lausevahe (BT)
	taa-tit-tit-tit-taa

	Q
	taa-taa-tit-taa
	Щ
	
	
	

	R
	tit-taa-tit
	Р
	
	Protseduurimärgid

	S
	tit-tit-tit
	С
	
	CQ (üldine väljakutse)
	taa-tit-taa-tit | taa-taa-tit-taa

	Š
	taa-taa-taa-taa
	Ш
	
	Ootan vastust (K)
	taa-tit-taa

	T
	taa
	Т
	
	Vastaku ainult teatud jaam (KN)
	taa-tit-taa-taa-tit

	U
	tit-tit-taa
	У
	
	Kõik kätte saadud (R)
	tit-taa-tit

	V
	tit-tit-tit-taa
	Ж
	
	Oodake! (AS)
	tit-taa-tit-tit-tit 

	W
	tit-taa-taa
	В
	
	Asuge saatele/Olen tagasi (BK)
	taa-tit-tit-tit taa-tit-taa

	X
	taa-tit-tit-taa
	Ь
	
	Sõnumi lõpp (AR)
	tit-taa-tit-taa-tit

	Y
	taa-tit-taa-taa
	Ы
	
	Side lõpp (SK)
	tit-tit-tit-taa-tit-taa

	Z
	taa-taa-tit-tit
	З
	
	Lahkun eetrist (CL)
	taa-tit-taa-tit | tit-taa-tit-tit

	Õ
	taa-taa-taa-tit
	Ч
	
	Veaparandus
	tit-tit-tit-tit-tit-tit-tit

	Ä
	tit-taa-tit-taa
	Я
	
	
	

	Ü
	tit-tit-taa-taa
	Ю
	
	
	

	
	tit-tit-taa-tit-tit
	Э
	
	
	


20  Telegraafikeel: lühendid

Telegraafisignaalide edastamist saab teha tunduvalt kiiremini, kui pikad sõnad lühendada, sellised lühendid on kandunud ka telefoni- ja digisidesse (73!, 88!, WX, DX, CQ, rig). Tulemuseks on inglise keelele baseeruv släng, millest arusaamine on vahel üsna keeruline

	Lühend
	Originaal
	Selgitus

	55
	-
	Viel Erfolg! (“Palju edu!”), kasutusel saksa amatööridel

	73
	-
	Parimate soovidega. Kõike head

	88
	-
	"Kallistused" ja/või "Suudlused". (kasutatakse nais- ja meesoperaatori omavahelises suhtluses)

	ABT
	About
	Peaaegu / Ligikaudu / Umbes

	AFTER
	After
	Pärast

	AGN
	Again
	Uuesti / Jälle

	ALL
	All
	Kõik

	ALSO
	Also
	Samuti / Ka

	AM
	Amplitude modulation
	Amplituudmodulatsioon

	ANT
	Antenna
	Antenn

	BAD, BD
	Bad
	Halb / Vilets / Vigane

	ABT
	About
	Peaaegu / Ligikaudu / Umbes

	BAND
	Band
	Laineala

	BEAM
	Beam
	Suundantenn

	BEST
	Best
	Parim

	BFR
	Before
	Enne

	BOX
	Box
	Kast / Postkast

	BTR
	Better
	Parem

	BUT
	But
	Aga / Väljaarvatud

	CALL
	Call
	Kutse / Kutsung

	CAN
	Can
	Saama / Suutma / Oskama

	CANT
	Can not
	Mitte saama / Mitte suutma / Mitte oskama

	CFM
	Confirm
	Kinnitus / Kinnitan

	CLEAR
	Clear
	Selge / Puhas

	CONDX
	Conditions
	Tingimused / Olustik

	CONGRATS
	Congratulations
	Õnnesoovid

	COPI
	Copy
	Kirja panema / Vastu võtma

	CQ
	-
	Kõigile / Kõigile (üldine kutse)

	CRD, CARD
	Card
	Sidet kinnitav kaart

	CUAGN
	See you again
	Kohtumiseni / Kohtume taas

	CW
	Continuous wave
	Telegraaf (tööliik)

	DC
	Direct current
	Alalisvool

	DE
	-
	Kasutatakse sõna "siin" asemel. Näide telegraafsidest: 1, siin 2 = 1 de 2.

	DIRECT
	Direct
	Vahetule / Otse

	DR
	Dear
	Kallis / Lugupeetav

	DWN
	Down
	Alla / Allpool

	DX
	-
	Side kauge maaga / Suur vahemaa

	EAST
	East
	Ida

	END
	End
	Lõpp

	ERE
	Here
	Siin

	ES
	-
	Ja (näide: 1 ja 2)

	EVY
	Every
	Igaüks

	EX
	Ex
	Endine (kasutatakse kutsungi kohta)

	FB
	Fine business
	Suurepärane

	FER, FOR, FR
	For
	Kellegi-millegi eest / Kellegi-millegi jaoks

	FINE
	Fine
	Hea / Tore

	FIRST
	First
	Esimene

	FM
	From 
Frequency modulation
	Kuskilt / Kellegi-millegi juurest 
Sagedusmodulatsioon

	FONE
	Telephone
	Telefon / (Tööliik mikrofoniga)

	FREQ
	Frequency
	Sagedus

	FROM
	From
	Kuskilt / Kellegi-millegi juurest

	GA
	Good afternoon
	Tere päevast (tervitus päeva teisel poolel- pärastlõunane aeg)

	GB
	Good bye
	Head aega / Hüvasti

	GD
	Good day
	Tere päevast

	GE
	Good evening
	Tere õhtust

	GET
	Get
	Saama

	GM
	Good morning
	Tere hommikust

	GUD
	Good
	Hea

	GUHOR
	-
	Ma ei kuule teid

	HVI
	Heavy
	Rasked / Tugevad

	HD
	Had
	Oli (minul, temal jne)

	HEAR
	Hear
	Kuulma

	HOPE, HPE
	Hope
	Lootma

	HR
	Here
	Siin

	HRD
	Heard
	Kuulnud / Kuulsin

	HV
	Have
	Omama

	HVNT
	Have not
	Mitte omama

	HW?
	How ?
	Kuidas ? / Kuidas kuuldavus on ? / Kas info on vastu võetud ?

	I
	I
	Mina

	IN
	In
	Sees

	INPUT, INPT
	Input
	Sisend / Sisendvõimsus

	INFO
	Information
	Informatsioon

	IS
	Is
	On

	K
	-
	Vastake / Edastage

	LAST
	Last
	Viimane / Viimasel

	LOCAL
	Local
	Kohalik

	LSB
	Lower sideband
	Alumine külgriba

	LUCK
	Luck
	Edu / Õnn

	MEET
	Meet
	Kohtuma

	MHZ
	Megahertz
	Megaherts

	MI, MY
	My
	Minu

	MISD
	Missed
	Saamata / Puudulik

	MNI
	Many
	Palju / Paljud

	NEW
	New
	Uus

	NEAR, NR
	Near
	Juures / Lähedal

	NICE
	Nice
	Tore / Hea

	NO, NOT
	No
	Ei / Eitus

	NR
	Number
	Number

	OK
	-
	Õigesti vastu võetud / Sain aru

	OLD
	Old
	Vana

	OM
	Old man
	Sõber / Semu

	ON
	On
	Peal (millegi peal)

	ONLY
	Only
	Ainult

	OP, OPR
	Operator
	Operaator / Radist

	OUTPT
	Output
	Väljund / Väljundvõimsus

	PA
	Power amplifier
	Võimendi / Lõppaste

	PSE
	Please
	Palun

	R
	Right, Roger
	Õige / Vastu võetud

	RAIN
	Rain
	Vihm

	RCVR
	Receiver
	Vastuvõtja

	REPT, RPRT
	Report
	Teade / Raport

	RIG
	-
	Saatja / Raadiojaam

	RPT
	Repeat
	Kordus / Korrake / Kordan

	SEND
	Send
	Saatma / Edastama

	SK
	-
	Side lõpp

	SM, SUM
	Some
	Mõned

	SNOW
	Snow
	Lumi

	SOLID
	Solid
	Kindlalt / Soliidselt

	SOON, SN
	Soon
	Varsti

	SORI, SRI
	Sorry
	Kahju / Kahjuks

	SSB
	Single sideband
	Ühe külgriba modulatsioon

	
	
	

	STDI
	Steady
	Püsivalt

	STN
	Station
	Jaam / Raadiojaam

	STRONG
	Strog
	Tugev

	TEST
	Test
	Katsetamine / Võistlus

	TIME
	Time
	Kell / Aeg

	TKS, TNX
	Thanks
	Aitäh / Tänan

	TO
	To
	Kellele-millele / Kellegi-millegi juurde

	TOO
	Too
	Samuti / Ka / Liiga

	TU
	Thank you
	Tänan teid / Aitäh teile

	TX
	Transmitter
	Saatja

	UP
	Up
	Üles / Ülespoole

	UR
	Your
	Teie oma

	USB
	Upper sideband
	Ülemine külgriba

	VIA
	Via
	Kellegi-millegi kaudu / Kellegi-millegi vahendusel

	VY
	Very
	Väga

	WTTS
	Watts
	Watid / Watti / Watte

	WARM
	Warm
	Soe

	WEAK
	Weak
	Nõrk / Langus

	WIND
	Wind
	Tuul

	WKD
	Worked
	Töötatud / Töötanud

	WX
	Weather
	Ilm / Ilmastiku olud

	XUSE
	Excuse
	Vabandused


21  Sidepidamise reeglid

Üldised reeglid: 

· Säilitage alati viisakus, rahu ja hea tuju, sõltumata olukorrast. Kui see pole võimalik, siis ärge mine eetrisse.

· Ärge kunagi töötage amatööridele ettenähtud sagedusalast väljaspool.

· Ärge kunagi hõivake teistele tööliikidele ettenähtud sagedusi.

· Ärge segage kedagi meelega, ja ära pange tähele meelega segajaid: tähelepanu püüdmine ongi nende eesmärk.

· Saateaparatuuri häälestades kasutage fiktiivkoormust (dummy load). Kui see pole võimalik, siis veenduge, et sagedusel pole kedagi teist.

· Kutsumist alustades veenduge alati, et sagedusel kedagi poleks.

· Kui kaks jaama peavad omavahel sidet, siis oota kutsumisega seni, kuni side on lõppenud. 

· Ärge kutsuge saatesagedusest erineval sagedusel kuulavat jaama tema saatesagedusel: ta ei kuule seda, niimoodi segate ainult teisi amatööre. Jälgige, et see sagedus, mille kutsumiseks valite, oleks vaba.

· Oluline info: raport, nimi ja QTH edastage esimese saatekorraga.

· Side jooksul edastage oma jaama ja korrespondendi kutsungit vähemalt iga 10 minuti tagant, kindlasti edastage kutsungid side lõpus.

· Saatmiste vahel katsuge võimalikult palju kuulata, seda eriti pile-up-is: sageli juhtub, et ihaldatav jaam kutsub ja kutsub jaama, kes ei kuule, kuna on pidevalt hõivatud oma kutsungi saatmisega. 

· Vastates “lühikesi sidesid” pidavale korrespondendile, andke sama hulk infot, mis Teile antakse.

· Ärge mängige “eetripolitseinikku”, kes kõikvõimalikel põhjustel teisi amatööre hurjutab. Segage vahele ainult siis, kui seda on hädasti vaja, ja säilitage seejuures viisakus.

· Ärge rääkige liiga pikalt: korrespondent tahab ka midagi öelda. Halvemal juhul võib ta Teie monoloogi peale lahkunud olla.

· Proovige korrespondendiga rääkida ka millestki muust kui raadioamatörismist: niimoodi saate üksteist rohkem tundma.

· Aidake teisi amatööre, eriti uustulnukaid. Ärge naeruvääristage neid ja ärge virisege. 

Telefonisidele minnes: 

· Lülitage transiiver sisse ja veenduge, et vastuvõtt toimib häireteta. 

· Kui telefonisignaalid on loetamatud, kontrollige, kas olete õigel töörežiimil.

· Kontrollige, et asute lubatud sagedusalas.

· Kui hakkate kutsuma: 

Valige vaba sagedus ja kuulake seda mõnda aega, veendudes, et keegi seal ei tööta.

Küsige mõned korrad: “Is this frequency in use?”, küsimuste vahel kuulates. Kui öeldakse, et sagedus on kasutusel, otsige teine sagedus.

Kui sagedus on vaba, hakake kutsuma CQ. Jälgige et Te ei kutsuks liiga kaua: piisab, kui edastada 3 korda CQ ja 3 korda oma kutsungit, korrates seda kõike veel ühe korra.

· Kui leiate kutsuva jaama: 

kui jaam kuulab teisel sagedusel kui saadab, häälestage oma saatesagedus vastavaks;

oodake, kuni jaam on kutsumise lõpetanud;

edastage oma kutsungit 1..2 korda.

· Vahetage korrespondendiga rutiinne teave: raport, nimi, QTH. “Lühikese side” puhul edastage ainult raport.

· Rääkige selgesti ja mõõduka kiirusega, eriti kui korrespondent on tundmatu. 

· Kiirustamisega võidetud aeg läheb kaduma, kui korrespondent edastatud infot korrata palub. 

· Ärge kasutage telefonisides amatöörižargooni ja Q-koode üleliia: lihtsam on väljenduda “inimese moodi”.

· Katsuge aevastada ja köhida nii, et see ei satuks eetrisse. 

· Edastage vähemalt iga 10 minuti tagant enese ja korrespondendi kutsungit. Kindlasti andke need edasi side alguses ja lõpus.

· Kui jututeema otsa saab, lõpetage viisakalt side. Ärge hüvastijättu liiga pikaks venitage.

· Pärast side lõppu ärge hakake kohe saatma, vaid kuulatage, kas keegi kutsub.

Telegraafiside puhul: 

· Lülitage transiiver sisse ja veenduge, et vastuvõtt toimib häireteta. 

· Kontrollige, et asute lubatud sagedusalas. Ehkki telegraafitöö on lubatud kogu laineala ulatuses, on vaikiv kokkulepe, et jäädakse laineala alumisse ossa, esimese 50-60 kHz ulatusse.

· Pidage silmas, et sagedusala esimesed 10 kHz jäetakse vabaks DX-sidede jaoks. Kui Te seal töötate, pidage sidet ainult DX-jaamadega.

· Kui hakkate kutsuma: 

Valige vaba sagedus ja kuulake seda mõnda aega, veendudes, et keegi seal ei tööta.

Edastage mõned korrad: “QRL?”, küsimuste vahel kuulates. Kui vastuseks on “R”, “YES” või “QRL” vms, otsige teine sagedus.

Kui sagedus on vaba, hakake kutsuma CQ. Jälgige et Te ei kutsuks liiga kaua: piisab, kui edastada 3 korda CQ ja 3 korda oma kutsungit, korrates seda veel ühe korra.

· Kui leiate kutsuva jaama: 

kui jaam kuulab teisel sagedusel kui saadab, häälestage oma saatesagedus vastavaks;

oodake, kuni jaam on kutsumise lõpetanud;

edastage oma kutsungit 1..2 korda

· Valige korrespondendi saatekiirus, kui see on Teie saatmiskiirusest aeglasem. Ärge saatke kiiremini kui suudate vastu võtta.

· Saatmisel jälgige, et saatja ja antenn toimiksid häireteta.

· Vahetage korrespondendiga rutiinne teave: raport, nimi, QTH. “Lühikese side” puhul edastage ainult raport.

· Hoidke saateseansid lühidad ja asjalikud. Viisakused on telegraafisides lühemad kui telefoni teel.

· Pärast side lõppu ärge hakake kohe saatma, vaid kuulatage, kas keegi Teid kutsub.

22  Side ajal edastatav info

Selleks, et side toimuks, on korrespondentidel vaja vahetada kutsungid ja RST-raport. Viimane on numbrikombinatsioon, mis iseloomustab vastuvõetud signaali loetavust (R=readability, 5-palli skaala), tugevust (S=strength, 9-palli skaala) ja tooni (T=tone, 9-palli skaala).

Telefoniside puhul jäetakse raporti T-osa ära ja raport on kahekohaline.

DX-peditsioonidel ja võistlustel kasutatakse aja kokkuhoiuks raportina tavaliselt ainult 599 või 59, vaatamata tegelikule signaalile.

Kui saadud raporti R- või T-osa on korduvalt maksimaalsest väiksemad, tuleks kontrollida aparatuuri korrasolekut: tavaliselt kipuvad raportid olema paremad kui tegelik signaal, loetavuse ja tooni hinde alandamiseks peab olema tõsisem põhjus.

RST skaala: 

R (loetavus)

	1
	Loetamatu

	2
	Vaevalt loetav

	3
	Raskesti loetav

	4
	Raskusteta loetav

	5
	Selgesti loetav


S (tugevus): 

	1
	Vaevalt kuuldav

	2
	Väga nõrk signaal

	3
	Nõrk signaal

	4
	Pingutusega kuuldav signaal

	5
	Rahuldava kuuldetugevusega signaal

	6
	Mugava kuuldetugevusega signaal

	7
	Mõõdukalt tugev signaal

	8
	Tugev signaal

	9
	Väga tugev signaal


T (toon): 

	1
	Väga toorelt urisev

	2
	Ebamusikaalne vahelduvvoolutoon

	3
	Vahelduvvoolutoon

	4
	Keskmiselt musikaalne vahelduvvoolutoon

	5
	Musikaalne vahelduvvoolutoon

	6
	Vahelduvvooluga märgatavalt moduleeritud toon

	7
	Nõrga vahelduvvoolumodulatsiooniga toon

	8
	Peaaegu modulatsioonita toon

	9
	Eeskujulik moduleerimata toon


Iga tugevuse aste vastab kahekordsele signaali intensiivsuse suurenemisele. Signaali tugevuseks võib olla ka üle 9 palli: sellisel juhul väljendatakse seda “9+” või S-meetrilt üheksat palli ületava detsibellide arvuna (“9+20”).

Telegraafis võidakse aja kokkuhoiuks saata “9” asemel “N” ja “0” asemel “T”. (Raport “599” = “5NN”)

Kui raportis on R<4 ja S<2, siis sidet ei kinnitata.

Lisaks kohustuslikule edastatakse ka täiendavat teavet:

Operaatori nimi;

Jaama QTH (asukoht);

Kasutatav aparatuur;

Ilm;

QSL-info.

Muidugi pole side jooksul arutatavad teemad piiratud ülaltooduga. Üht tuleb kindlasti meeles pidada: amatöörside ei ole mõeldud asendama tasulisi sideteenuseid, seetõttu peaks igapäevaste äri- ja tööasjade ajamine olema raadioamatörismist lahus.

Eestlased, erinevalt tänapäeva inglastest, kasutavad teise inimese poole pöördudes “sina”- või “teie”- vormi. Raadioamatööride seas on vaikivaks kokkuleppeks, et teist amatööri sinatatakse. Ingliskeelses suhtluses pöördutakse mehe poole sageli fraasiga “old man”, naise poole “young lady”. Kui räägitakse oma abikaasast, kasutatakse väljendit “ex young lady”.

Side lõpus on viisakusavaldused. Nende hulgas on ka mõned numbrikombinatsioonid, mis pärinevad telegraafisidest:

73! (seventy-three): “Parimad soovid!”. Telegraafi teel edastatav 73 jääb samaks ka tagurpidi lugedes. 

88! (eighty-eight): “Armastus ja suudlused!”. Soovitakse vastassoost amatöörile. 

55: sides sakslastega kasutatav pöördumine “Viel Erfolg!” ehk “Palju edu!”.

23  Sidede näidistekstid

Allpool on toodud sidede näidistekstid. Harjutage neid enne eetrisse minekut: esimeste sidede ajal ollakse peaaegu alati närvis ja isegi lihtsad asjad võivad meelest minna. 

23.1   Ingliskeelne telefoniside

Enne uuel sagedusel kutsumist alustades tuleb veenduda, et sagedus on vaba. Selleks küsitakse vabana tunduval sagedusel mõned korrad: “Is this fequency in use?”. Kui keegi ei vasta, võib sellel sagedusel tööd alustada. Kui Te ise juhtute olema see, kelle sageduse vastu huvi tuntakse, on vastus: “Yes, this frequency is in use”.

Kutsumine: 

Kutsumisel tuleb jälgida, et kutsumine ei läheks liiga pikaks: siis võimalikud korrespondendid lihtsalt tüdinevad ootamisest ja lähevad mujale. CQ parajaks pikkuseks on 2..3 tsüklit.

Kutsuja: CQ (sii-kjuu), CQ, CQ, here is ES5JR (Echo-Sierra-five-Juliet-Romeo), ES5JR, ES5JR.

CQ, CQ, CQ, here is ES5JR ES5JR, ES5JR, calling and standing by.

Vastaja: ES5JR, here is G3SKY, G3SKY, over.

K: G3SKY, here is ES5JR returning. Thank you for calling, and good afternoon to you. 

Your report is 59, 59 with some QRM. My name is Jüri, I spell it: Juliet-Uniform-Romeo-Italy. QTH is Tartu, a city in the southern part of Estonia. I spell it: Tango-Oscar-Romeo-Tango-Uniform. 

Mike back to you, and please tell, how did you copy?

G3SKY, here is ES5JR, over.

V: ES5JR, here is G3SKY. Good afternoon, Jüri, and thank you for a nice report. Everything copied (I am sorry, couldn’t copy your report/name/QTH. Please, repeat it on the next turn). 

Your report is also 59, 59. My name is Alan, I spell: Alfa-Lima-Alfa-November. QTH here is the Isle of Wight, I spell: Whisky-Italy-Golf-Hotel-Tango. 

Mike back to you, Jüri, how did you copy?

ES5JR, here is G3SKY, over.

K: G3SKY, here is ES5JR returning. Everything copied, Alan. Thank you for a nice report. (I am sorry, couldn’t copy your report/name/QTH. Please, repeat it on the next turn).

I am using Kenwood TS-820 100 watts output transceiver, the antenna is a Delta Loop. WX is sunny (cloudy, rainy), the temperature is about 20 degrees-centigrades. 

I’ll send my QSL card via the bureau, and I hope to get yours.

Thank you for a nice QSO, all the best to you and to your family, Alan! 73! and hope to meet you again! Bye-bye, Alan!

G3SKY, here is ES5JR signing off and clear.

G3SKY edastab oma töötingimused, lõpetades saate fraasiga “signing off and out”. Mõlemad operaatorid vahetavad hüvastijätufraasi (“Bye-bye”). Pärast seda tuleks pidada natuke vahet ja kuulatada, kas keegi kutsub. Kui ei, siis:

K: QRZ, here is ES5JR, ES5JR, listening.

Kui vastust ei tule, järgneb CQ kutsumine.

23.2   Ingliskeelne lühiside

On ka olukordi, kus side käigus vahetatakse ainult raportid, seda just DX-peditsioonide ja erikutsungiga jaamade puhul, kes püüavad töötada võimalikult paljude amatööridega, nii et side pikkuseks on 15..20 sekundit. Sellisel juhul loetakse pikemat juttu ebaviisakuseks ja halva operaatori tunnuseks.

Ka tuleb silmas pidada, et DX-jaamad saadavad ühel sagedusel, kuid võivad kuulata teisel sagedusel, et vastajad nende signaali kinni ei mataks. Sellisel juhul öeldakse kutsumise lõppu näiteks “5 up”: vastajad saadavad kutsesagedusest 5 kHz ülalpool.

Lühiside näidis:

K: CQ, CQ, here is OY1CT, OY1CT, listening 5 up, over.

V: ES5JR, ES5JR

K: ES5JR, good morning! 59, over.

V: Thank you. 59 also. 73!

K: 73! QRZ, OY1CT.

23.3   Eestikeelne telefoniside

Kutsuja: Kõigile, kõigile, kõigile. Siin ES5JR (Eemeli-Sakari-viis-Jussi-Risto), ES5JR. ES5JR kutsub ja kuulab.

Vastaja: ES5JR, siin ES1AC

K: ES1AC, siin ES5JR. Tere ja tänan kutsumast. Sinu raport on 59. Operaator on Jüri, QTH on Tartu. Kuidas kuulsid? ES1AC, siin ES5JR
 kuuldel.

V: ES5JR, siin ES1AC. Tere, Jüri! Sinu raport on 59, operaator on Ailer ja QTH on Tallinn. Tagasi sulle. ES5JR, siin ES1AC kuuldel.

K: ES1AC, siin ES5JR. Kõik on vastu võetud, Ailer. Transiiver on siin Kenwood TS820, antenniks 80 meetri Delta Loop. Ilm on ilus ja päikeseline, sooja on 20 kraadi. QSL kaardi saadan büroo kaudu.

73, Ailer, ja kõike head! Kuulmiseni!

ES1AC, siin ES5JR kuuldel.

V: ES5JR, siin ES1AC. Tänan info eest. Siin on transiiveriks Kenwood TS680, antenn on 80 meetri dipool. Ilm on samasugune kui Tartus. QSL-kaardi saadan ka. 

73, Jüri, ja head lükkamist! Kuulmiseni!

ES5JR, siin ES1AC. Kuulmiseni!

K: Kuulmiseni, Ailer! 

Nüüd tuleks pidada natuke vahet ja kuulatada. Kui kedagi pole kutsumas:

QRZ, siin ES5JR, ES5JR, kuuldel.

Kui keegi ei vastu, alustatakse uuesti kutsumist.

23.4   Telegraafiside näidis

Tekstis allajoonitud tähekombinatsioonid (BT, AR jne)  antakse edasi ilma vaheta tähtede vahel ühe pika märgina.

Et kindlaks teha, kas sagedus on vaba, saadetakse mõned korrad “QRL?”, kui sagedus on hõivatud, siis võib vastuseks olla “R”, “YES” või “QRL”.

K:

CQ CQ CQ DE ES5JR ES5JR ES5JR

CQ CQ CQ DE ES5JR ES5JR ES5JR PSE K

V: ES5JR ES5JR DE DL0OV DL0OV PSE K

K: DL0OV DE ES5JR BT  GD ES TNX FER CALL BT 

UR RST 599 599 FB BT 

OP JÜRI JÜRI BT QTH TARTU TARTU BT 

PSE HW? AR

DL0OV DE ES5JR PSE KN

V: ES5JR DE DL0OV BT 

R R GD TNX FER QSO ES FB RPRT JÜRI BT

UR RST 579 579 BT 

OP MARTIN MARTIN BT QTH BONN BONN BT 

PSE HW? AR 

ES5JR DE DL0OV PSE KN

K: DL0OV DE ES5JR BT 

R R TNX FER RPRT MARTIN BT 

MY RIG HR IS TS820 PWR 100 WTTS ANT IS DELTA LOOP BT

WX IS FINE TEMP 20 DEG C BT

QSL OK VIA BURO BT

TNX FER FB QSO ES CUAGN DR MARTIN GL ES 73 AR

DL0OV DE ES5JR PSE SK

V: DL0OV edastab järgmisel seansil oma info samasuguse skeemi järgi.

K: 73 TU, side täieliku lõpu tähistamiseks lisatakse kaks punkti, mille vahel on pikem paus

V: TU, tit-tit

Kutsuja kuulab, kas on kedagi kutsumas. Kui ei, siis:

K: QRZ DE ES5JR ES5JR PSE K

23.5   Telegraafi lühiside:

K: CQ CQ DE YU0HST YU0HST K

V. ES5JR ES5JR

K: ES5JR GD 599 K

V: TU UR 599 73

K: TU QRZ DE YU0HST 

24  Logiraamat

Tehtud sidede registreerimiseks peavad amatöörid pidama logiraamatut, millesse kantakse side kohta vähemalt järgmised andmed:

korrespondendi kutsung;

side toimumise kuupäev ja kellaaeg UTC järgi;

sagedusala;

tööliik;

korrespondendile antud ja temalt saadud RST-raport;

Lisaks sellele kantakse logiraamatusse tavaliselt ka teave korrespondendi kohta (nimi, QTH, QSL-mänedžer) ning QSL-kaartide saatmise ja saamise kohta. Lisada võib mitmesugust lisainfot: QSL-aadressid, kasutatud aparatuur, eritingimused jne.

Tänapäeval on logiraamatut võimalik pidada arvutis. Kellel on huvi, võib seda proovida näiteks mõne kontoritarkvara abil (Access, Excel, Word). Kes soovib, saab endale osta vastava tarkvara: saadaval on programmipaketid, nii tasulised kui ka vabavarana. Kasutajahinnanguid saadaoleva tarkvara kohta on leida näiteks eHam-i WWW-lehel: http://www.eham.net/reviews/products/27

Arvutis logi pidamisel tuleks silmas pidada, et ühel päeval ei tarvitse kõvakettalt enam andmeid kätte saada. Seetõttu tuleks logiraamatut regulaarselt välja printida

Väljavõte logiraamatust: 

	QSO No.
	Date
	UTC
	MHz
	Mode
	Call
	Info
	RST
	QSL

	
	
	
	
	
	
	
	Rcvd
	Sent
	Rcvd
	Sent

	1. 
	15.02.2004
	1725
	7
	CW
	DF0LS
	Peter, nr. Frankfurt
	579
	579
	
	X

	2. 
	15.02.2004
	1733
	7
	CW
	DK4ZZ
	Fred, nr. Frankfurt
	599
	599
	X
	X

	
	15.02.2004
	1906
	7
	CW
	4L8A
	
	599
	599
	
	X

	3. 
	16.02.2004
	0532
	14
	CW
	UX0ZA
	Valery, Nikolajev
	579
	599
	
	X

	4. 
	16.02.2004
	1707
	7
	SSB
	UA4ADA
	Nikolai
	56
	59
	
	X

	5. 
	16.02.2004
	1830
	7
	CW
	DL6MGR
	Fred, Burg
	599
	599
	X
	X

	6. 
	16.02.2004
	1835
	7
	CW
	DM5JL
	Joe, nr. Dresden
	579
	599
	
	X

	7. 
	16.02.2004
	1838
	7
	CW
	G4EYN
	Ken, Derby
	559
	559
	
	X

	8. 
	16.02.2004
	1847
	7
	CW
	DL5ALI/QRP
	Horst, Nordhaas
	599
	579
	X
	X

	9. 
	16.02.2004
	1851
	7
	CW
	DL6AAF
	Uwe, Karlsruhe
	569
	559
	
	X

	10. 
	16.02.2004
	1905
	7
	CW
	OH0/DG9YBR
	EU-002
	599
	599
	
	X

	11. 
	16.02.2004
	1937
	3,5
	CW
	UA3ELD
	
	559
	539
	
	X

	12. 
	16.02.2004
	2002
	7
	SSB
	T77EB
	
	59
	59
	
	X

	13. 
	16.02.2004
	2003
	7
	SSB
	ON4LJA
	John
	59
	59+20
	X
	X

	14. 
	17.02.2004
	2213
	7
	CW
	LZ35ZF
	Gosho
	599
	599
	
	X

	15. 
	18.02.2004
	1912
	7
	CW
	SQ9QR
	Jan
	589
	579
	
	X

	16. 
	18.02.2004
	1920
	7
	CW
	IV3TMT
	Paolo
	599
	599
	
	X

	17. 
	18.02.2004
	1925
	7
	SSB
	OZ1TMY
	Stephan, 1st Estonian QSO
	59
	54
	
	X

	18. 
	18.02.2004
	1928
	7
	SSB
	ON6WA
	Danny, Asse, 15 km from Brussels
	57
	57
	X
	X

	19. 
	18.02.2004
	1935
	7
	SSB
	PA3FAO
	Jan, Zuidveld
	57
	58
	
	X

	20. 
	19.02.2004
	1705
	14
	CW
	IK5FUZ
	Bert, Siena
	589
	599
	
	X

	21. 
	19.02.2004
	1730
	7
	CW
	SM4CUQ
	Gote, Falun
	589
	599
	
	X


25  QSL-kaardid

25.1   QSL-kaardi vormistamine

Toimunud side kinnituseks vahetavad raadioamatöörid nn QSL-kaarte. 

QSL-kaardile kantakse side andmed. Kohustuslikud andmed on: 

enese kutsung;

korrespondendi kutsung;

side toimumise kuupäev ja kellaaeg UTC järgi; 

sagedusala;

tööliik;

korrespondendile antud RST-raport;

operaatori allkiri. 

QSL-kaardile võib ka märkida täiendavaid andmeid: postiaadressi, kasutatud aparatuuri jne.

Kaardi kujundamisel tuleb jälgida, et korrespondendi kutsung oleks loetav kaardi ülemisel poolikul, soovitav paremal ülanurgas. Juhul, kui see paikneb mujal, tuleb kaardi tagaküljele kutsung korrata soovitatud moel. 

Kutsungid kirjutatakse kaartidele ainult suurte trükitähtedega. Kaardile kantud info parandamine pole lubatud: see teeb QSL-kaardi saaja jaoks väärtusetuks. Sama võib juhtuda, kui tilk vett satub kaardile, millel olevad andmed on trükitud tindiprinteriga.

QSL-kaartide valmistamisel tuleks hoida kaardi mõõtmed piirides 85...90mm x 135...140mm. Sellised kaardi mõõtmed garanteerivad kõige paremini QSL-kaardi algkuju säilimise standardsetes postipakkides. 

25.2   QSL-kaardi saatmine postiga

QSL-kaarte võib korrespondendile saata otsepostitusega või QSL-talituse kaudu. Seejuures tuleb tähele panna, et mitte kõik jaamad ei tegele QSL-kaartidega ise, vaid on selle ülesande andnud QSL-mänedžerile.

WWW-s on kaartide postitamisel kõige paremaks infoallikaks http://www.qrz.com andmebaas, kust leiab nii amatööride kui ka nende QSL-mänedžeride aadressid.

Kui soovitakse korrespondendilt tagasipostitust, lisatakse QSL-kaardile tagasiaadressiga ümbrik ning IRC (International reply coupon, saab postkontorist) või 1-2 dollarit/eurot margi ostmiseks. Viimast tegevust küll vargusohu tõttu ei soovitata, kuid IRC maksab Eestis 40 krooni.

Postiga QSL-kaartide saatmine on Eesti piirides tasuta. Selleks tuleb ümbrikule kanda märge “Raadioamatööride post. Tasuta.” Sellises kirjas ei tohi peale QSL-kaartide saata midagi muud!

25.3   Saatmine QSL-talituse kaudu

QSL-talituse kaudu QSL-kaartide saatmine ja saamine on ERAÜ liikmetele tasuta.

QSL-talituse kaudu saatmisel tuleb jälgida järgmisi reegleid: 

· enne nende QSL-kaartide büroole esitamist tuleb need sorteerida pakki korrespondentide kutsungite eesliidete tähestikulises järjestuses ja numbriliste eesliidete korral, nende numbrite tõusvas järjestuses. 

Näide: A45, A47, A61, AP, BA, BV, BY, C2, C3, CE jne. ja 3A, 4K, 5A, 6V, 7Q jne. 

· Kaartide pakki paigutamisel mitte kasutada vahelipikuid! 

· Juhul, kui korrespondendi kutsung on kombineeritud (näiteks JW/ES1AKM), tuleb kaart asetada järjestusse põhikutsungi eesliite (ES1) või antud korrespondendi QSL Manageri kutsungi järgi (ES5IB, via DJ0IB). Seejuures peab kaardi saatja olema veendunud, et konkreetne DX-operaator või selle manager tõesti kasutab oma rahvusliku QSL-büroo vahendusteenust. 

· Juhul, kui number eesliites omab tähtsust kaardi edasisel postitamisel (ES, VK, R/UA ja W/K/KH/KL/KP), tuleb sellised kaardid sorteerida nende numbrite tõusvas järjestuses. 

Näide: ES1, ES2, ES3 jne., VK1, VK2, VK3 jne., R/UA1, R2/UA2, R3/UA3 jne., W1/K1, W2/K2, jne., AH2/KH2, AH3/ KH3, AH6/KH6 jne., AL7/KL7, KP2, KP3, KP4. 

· USA jaamadele suunatud kaardid kuuluvad sorteerimisele ainult eesliidete numbrite tõusvas   järjestuses ja pööramata seejuures tähelepanu numbrile kaasnevatele tähekombinatsioonidele. Ainuke erand puudutab USA neljandat kutsungipiirkonda, kus on kaks rahvusvahelist QSL-bürood. Sellepärast erandlikult kõik sinna piirkonda saadetavad kaardid tuleb sorteerida kaheks W4/K4 (eesliites ainult üks tähemärk) ja kõik muud neljad (kolme sümboliga eesliited, näiteks WA4, KB4 jm.). 

ERAÜ QSL-talitus vahendab liikmete QSL-kaarte ainult IARU liikmesmaade vastavate ametlike talituste kaudu. Järgnevalt on toodud loetelu nendest DXCC-maadest, milledega Eestil ametlikud vahendussuhted puuduvad: 

	A5
	Bhutan
	T5
	Somalia
	3C0
	Pagalu

	A6
	U.A.E.
	T8
	Palau
	3W
	Vietnam

	D2
	Angola
	TJ
	Cameroon
	3X
	Guinea

	D6
	Comorones
	TL
	Central Af.Rep.
	5A
	Libya

	E3
	Eritrea
	TN
	Congo
	5R
	Madagascar

	E4
	Palestine
	TT
	Chad
	5T
	Mauritania

	EP
	Iran
	TY
	Benin
	5U
	Niger

	ET
	Ethiopia
	V4
	St.Kitts
	5W
	W.Samoa

	HZ
	Saudi Arabia
	V6
	Micronesia
	7O
	Yemen

	J5
	Guinea-Bissau
	VP6
	Pitcairn
	7Q
	Malawi

	J6
	St.Lucia
	XU
	Kampuchea
	8Q
	Maldives

	J8
	St.Vincent & Gren.
	XW
	Laos
	9N
	Nepal

	P5
	North Korea
	XZ
	Muanmar
	9Q
	Zaire

	S2
	Bangladesh
	YA
	Afghanistan
	9U
	Burundi

	S7
	Seyshelles
	ZD7
	St.Helena
	9X
	Rwanda

	S9
	Sao Thome
	ZD9
	Tristan da Cunha
	 
	 

	T2
	Tuvalo
	ZK3
	Tokelau
	 
	 

	T3
	Kiribati
	3C
	Eq.Guinea
	 
	 


ERAÜ QSL-talituse postiaadress on: ERAÜ, p/k 125, 10502 Tallinn. 

ERAÜ QSL-talitus asub Tallinnas aadressil: Pärnu mnt.57 Tallinna Polütehnikumis 1. korrusel, toas nr.115 ja on külastajatele avatud kolmapäeviti kl. 14.30 kuni kl. 17.30. 

Kõik QSL-vahetusega seotud küsimused lahendab ja toimingud teostab ERAÜ tehniline koordinaator Arvo Kallaste, ES1CW (5390 9190, e-post es1cw@erau.ee)

25.4   eQSL ja LOTW

Aadressil http://www.eqsl.cc vahetavad raadioamatöörid elektroonilisi e-QSL kaarte. Selleks, et selle teenusega liituda, on vaja teha enesele kasutajakonto ja panna paika andmed enese ja jaama kohta: samasugused, nagu paber-QSL-i puhulgi. Pärast neid toiminguid võibki e-kaartide vahetamisega alustada.

E-kaarte hakatakse auhindade jaoks kõlbulikeks lugema pärast seda, kui eQSL-kaartide saatja on saidi haldajatele oma isiku tõestanud. Selleks tuleb saata skaneeritud koopia raadiojaama tööloast, ühtlasi maksta ka registreerimistasu 10.- dollarit. 

Pärast registreerimist ja tunnustamist lähevad kasutaja sided täiel määral arvesse selliste diplomite saamiseks, mille väljaandjad tunnustavad eQSL-kaarte.

ARRL on käivitanud elektroonilise logiraamatu “Logbook of the World” (LOTW), mis paikneb aadressil http://www.arrl.org/lotw/. Selle teenuse kasutamiseks tuleb isikut tõendavate dokumentide koopia saata Ühendriikidesse ning installeerida spetsiaalne krüpteerimistarkvara. Juunis 2005 oli selles süsteemis umbes 15 000 kutsungit. LOTW kasutamine võimaldab ARRL poolt väljaantavaid diplomeid (DXCC, WAS, WAC jne) saada ilma paberist QSL-kaarte esitamata.

Eesti amatööride seas on LOTW väga vähese populaarsusega, kokku kasutab seda 14 amatööri (2006. aasta juunikuu andmed).

	Juhised QSL- kaartide saatmiseks


	http://www.astrosurf.org/lombry/qsl-gs.htm

	QSL-kaartide kujundamisest ja trükkimisest


	http://www.astrosurf.org/lombry/qsl-chasing.htm

	e-QSL


	http://www.eqsl.cc/

	LOTW


	http://www.arrl.org/lotw/.


26  Diplomid

Pikaajalise ja tubli töö vilju autasustatakse ka raadioamatörismis: sidepidamise teatud arvu jaamadega või geograafiliste kohtadega antakse välja diplomeid.

Oma diplomit – “Estonia”- annab välja ka Eesti Raadioamatööride Ühing. Lühilainetel nõutakse taotlejalt ühenduse saamist 100 Eesti jaamaga, ultralühilainetel on see arv tunduvalt väiksem, ulatudes sõltuvalt lainepikkusest 5-st 50-ni.

Diplomi saamiseks saadetakse ERAÜ-sse avaldus, sidede loetelu, sidede kinnituseks saabunud QSL-kaardid ning kviitungi diplomi eest 25.- tasumise kohta. 

Maailma üks prestiižikamaid diplomiseeriaid on ARRL-i poolt väljaantav DX Century Club (DXCC) seeria. Kui amatöör esitab kinnitatud sided 100 DXCC-nimekirjast pärineva maaga, saab ta põhidiplomi omanikuks.

Kui ta on seda suutnud teha viiel lainealal (80m, 40m, 20m, 15m, 10m), saab ta diplomi 5BDXCC. Kellel ei jää jooksvast DXCC listist  töötamata üle 10 maa, tunnistatakse vääriliseks saama diplomit DXCC Honor Roll. Laureaatide nimekirjas on ka ES1QD (tollal UR2QD) ja ES1RA (tollal UR2RA).

Ühtekokku on DXCC seeria diplomeid 18.

Diplomi WAZ (Worked All Zones) on ajakirja “CQ” väljaantav diplom saavad amatööridele, kellel on kinnitatud sided maailma kõigi 40 CQ tsooniga. 

5-Band WAZ vääriliseks tunnistatakse amatöörid, kes on diplomi tingimused täitnud viiel lainealal. Eesti amatööridest on seda suutnud ES1RA, ES1FB ja ES5RW.

Diplom WAS (Worked All States) on ARRL-i tunnustus amatööridele, kes on töötanud kõigi 50 USA osariigiga.

Olemas on ka diplom 5-Band WAS.

Diplomi WAC (Worked All Continents) omistab ARRL 6 kontinendiga töötamise eest (Euroopa, mõlemad Ameerikad, Aasia, Aafrika, Okeaania).

	Diplomi “Estonia” saamise tingimused


	http://www.erau.ee/dpl_est.php

	AC6V: viidad raadioamatööride diplomitele


	http://www.ac6v.com/hamawards.htm

	ARRL diplomid


	http://www.arrl.org/awards/

	CQ Magazine diplomid
	http://www.cq-amateur-radio.com/awards.html


27  Võistlused

On raske leida mõnda nädalavahetust, millal ei toimuks raadioamatööride võistlusi. Need võib kokku võtta niimoodi: püütakse sidet saada võimalikult paljudega, rääkides seejuures võimalikult vähe. Sõltuvalt võistlusest võib osalejate arv küündida mõnekümnest mõne tuhandeni, võistluse kestus mõnest tunnist mitmekümne tunnini. 

Isegi tipptasemel võistlused on avatud kõigile: mida rohkem osalejaid, seda paremad on tulemused. Ka saab võistluses tavaliselt osaleda kodust lahkumata. See tähendab, et võistlustel osalemine on algajate jaoks vägagi lihtne. On mõeldav ühinemine ka mõne võistlusmeeskonnaga, et kätt proovida ja tunne kätte saada: viimastel aastatel on suure võistkonnaga edukalt esinenud klubijaamad ES1A, ES2U, ES5Q, ES6Q, ES9C jt.

Siiski, selleks, et võistlustel osalemine oleks Teie enda ja korrespondentide jaoks võimalikult meeldiv ja sujuv, võiks meeles pidada järgmist:

· Võistluseks ettevalmistumisel lugege hoolikalt ja varakult läbi iga võistluse reeglid: sealt saate teada, kellega, millal, kus ja kuidas tuleb võistlusel sidet pidada. Isegi kui arvate reegleid täpselt teadvat, lugege nad igaks juhuks uuesti läbi: mõne detaili kahe silma vahele jätmine võib võistlustulemustes valusalt tunda anda. Ka muutuvad võistlusreeglid tunduvalt sagedamini kui näiteks jalgpallis.

· Kui Teil on arvuti, siis võimaldab see võistluste logi pidamist ja aruandlust tunduvalt lihtsamaks muuta. On olemas programmid, mis võimaldavad pidada võistluslogi ja punkte arvestada. Uuemate arvutite omanikud võiksid kasutusele võtta vabavaralise N1MM võistlusprogrammi; tasuliseks alternatiiviks võiks olla Writelog või MixW. Viimane on mõeldud eelkõige digiside pidajatele. DOS-põhiste arvutite omanikud saavad valida vabavaralise CT, EI5 või tasulise TR Logger’i vahel. 

· Kui arvutit ei ole, pole ka midagi katki: tuleb varuda natuke paberit, et logi sellel pidada. Kujundage arvutil võistlusblankett oma maitse järgi. Kui võistluste kontrollnumbriks on side järjekorranumber, siis hoiavad eelnevalt nummerdatud logilehed kokku aega ja vähendavad vigu. Võistluse aruanne tuleks siiski vormistada elektrooniliselt: nii säästame kohtunike aega, kuna paberil saadetud logid tuleb ikkagi arvutisse sisestada.

· Kui Te olete eelnevatel aastatel võistluses osalenud, vaadake üle vanad logid. Mõelge, mida võiks teha, et seekord tulemust parandada.

· Kas aparatuur ja antennid on korras? Kui võistlus on juba alanud, siis pole jootekolviga mässamine või mittetöötava arvuti kallal nuputamine just parim ajaveetmise viis. Mõistlik on aparatuuri mõni aeg enne katsetada võistlustele maksimaalselt sarnases olukorras, et kõik vead ilmneksid. Kui kavatsete kasutada arvutit, siis tehke eeltestid sama arvutiga, mida võistlustelgi kasutate. Võib juhtuda, et arvuti tekitab liiga palju häireid transiiveris; võib esineda ka vastupidist: arvutikomponendid ei kannata kõrgsagedust ning loobuvad töötamast.

· Võistlemise võivad mugavamaks teha ja tulemust parandada isegi pisiasjad: parandage logisevad kontaktid, vahetage välja ebamugavad kõrvaklapid, vahetage välja vigadega klaviatuur jne. Tuleb arvestada, et kui pisiasju tuleb pikka aega taluda, siis võivad nad üsna suureks kasvada.

· Koostage endale igaks võistluseks, isegi kõige pisemaks, tegevusplaan. Poolteist tundi vältava Eesti karikavõistluste etappi tegevusplaan võiks klassi A (telefon ja telegraaf) olla järgmine:

· Võistlus on jagatud kolmeks 30-minutiliseks perioodiks, mille kestel saab teise korrespondendiga sidet sõltumatult tööliigist pidada ainult ühe korra. Kuna telegraafiside annab 2 punkti telefoniside 1 punkti vastu, tuleks püüda töötada võimalikult palju jaamu just telegraafiga. Ehkki kellaaja märkimisel on lubatud erinevus kuni 5 minutit, peab kell näitama niipalju kui võimalik korrespondentidega sama aega: kui Teie arvates on viimane side peetud 11.29 ja Te tahate uut sidet pidada kell 11.40, siis ei tarvitse korrespondent sellega nõus olla, kui tema kella järgi sai esimene side peetud hoopis 11.31, s.t. mitte esimeses, vaid juba teises perioodis.

· Enne võistluste algust tuleks koostada nimekiri jaamadest, kes töötavad ainult SSB-s. 

· Võistluste esimese 10 minuti jooksul alguses töötada telegraafis nii palju osalejaid kui võimalik. Kõigepealt tuleb vastata kutsujatele (liikumine mööda võistluste sagedusala alt üles), kui need on töötatud, kutsuda ise. Kui kutsumisele kahe minuti jooksul ei vastata, minna uuesti otsingule. Sedakorda võiks liikuda ülevalt alla.

· 10..20. minut: töötada SSB-jaamadega. Vastamine ja otsing samamoodi, nagu eelmises lõigus CW puhul kirjeldatud. Kui kohtate amatööri, kellest on teada, et ta töötab ka telegraafis, proovige kokku leppida telegraafiside pooltunni viimase 10 minuti jooksul.

· Kui algab järgmine 30 minutit, on sided juba töötatud korrespondentidega jälle lubatud ning tsükkel algab otsast peale.

· Võistluse ajal pidi edul olema kaks saladust: 

1) ärge tõuske enne võistluse lõppu toolist;

2) töötage iga jaamaga, mida kuulete, nii kiiresti kui saate.

Selleks, et Teie võistlemisel tehtud töö täie ette läheks, tuleb korraldaja poolt nõutud aja jooksul ära saata võistluse aruanne, soovitavalt elektroonilises vormis. Korraldajate ja enda elu lihtsamaks tegemiseks lugege hoolega läbi nõudmised logifailile.

	Võistlusteks ettevalmistumisest
	http://www.alphalink.com.au/~parkerp/noaug99.htm

	SM3CER  võistluste lehekülg ja võistluste kalender


	http://www.sk3bg.se/contest/


	Contesting.com ham-võistluste lehekülg
	http://www.contesting.com/


	Contesting.com meililistid


	http://lists.contesting.com/



28  Kauguste arvutamine. QTH-lokaator

Nähtavasti on iga raadioamatööri käest küsitud: “Kui kaugele te olete sidet pidanud?” Kui vastuseks on mõne maa nimi, siis: “Jah, aga ikkagi kui kaugele?” Lihtne küsimus tekitab ootamatu probleemi: ei kaardi, ei gloobuse peal pole täpse kauguse leidmine kuigi lihtne. Kaart ei suuda arvesse võtta Maa kerakujulisust, gloobuse peal pole jällegi kuigi mugav leiutada, kuidas tuleks joonlauda õige vahemaa leidmiseks painutada.

Sellele probleemile on olemas lahendus: kahe Maal asuva punkti kaugust on erinevate matemaatiliste võtetega võimalik leida, kui on teada nende punktide geograafilised koordinaadid: pikkus ja laius. 

Geograafilised koordinaadid esitatakse kujul kraadid (o), minutid (‘) ja sekundid (‘’), eraldi nii laius- kui pikkuskraadi jaoks. Et aru saada, kummaga on tegemist, lisatakse laiuskraadile kas N (koht asub põhjapoolkeral) või S (lõunapoolkeral); pikkuskraadile lisandub E (idapoolkeral) või  W (läänepoolkeral). 

Seda juttu kirjutan ma Tõrvandis, mille geograafilised koordinaadid on 58o19’24,89” N ning 26o42’20,78” E

Tõrvandi üksikasjaline kaart on saadaval Maa-ameti kaardiserveris. Suundun aadressile http://www.maamet.ee/ ja sisenen kaardiserverisse (vt. menüüsid vasakul äärel), sealt valite menüü “Maainfo kaardirakendus.” Brauseriaknasse kuvatakse Eesti kaart ning juhtimismenüüd. Valin menüüst “Toimingud” otsinguks “Küla/alevik/linn”, ning otsinguaknasse kirjutan “Tõrvandi.” Avaneb aken, milles mulle pakutakse ainukest Tõrvandit Eestis. Nupule “OK” vajutades kuvatakse aknasse aerofoto. Kõrvalasuvas menüüs leidub nupuke [image: image41.png]


, pärast millele vajutamist ilmuvad kaardi alumisse vasakusse nurka hiire kursori asukohale vastavad geograafilised koordinaadid. Minu maja asub 58o19’19” N ja 26o42’16” E. 

Põhjalik kasutusjuhend asub aadressil http://www.maaamet.ee/docs/kasutusjuhend_v1.pdf
Võib kasutada ka Google’i kaarditarkvara, mille leiate http://earth.google.com/
Kui olete selle oma arvutisse installeerinud, siis tuleb maakera kujutist keerutades soovitav koht üles leida ja suurendada. Pilt on tublisti udusem kui Maa-ameti kaardil, kuid tulemus langeb minuti murdosa täpsusega kokku.

Koordinaatide leidmiseks võib kasutada ka GPS-I (geograafilise positsioneerimise süsteemi) või suure mõõtkavaga geograafilisi kaarte (kaardi 1 cm peaks looduses vastama mitte üle 1 km-le).

Raadio teel on pikkus- ja laiuskraadide edastamine suhteliselt keerukas: eks proovige korrektselt edasi anda 26 elemendist koosnevat numbri- ja märgijoru, ja seejärel korrespondendilt samasugune rida vastu võtta. Pealegi on koordinaate võimalik esitada nii kraadide ja minutitena kui ka kümnendkujul.

Et seda vältida, on välja mõeldud QTH-lokaator, mille abil väljendatakse jaama koordinaate 6 elemendi abil.

[image: image95.png]



Kogu maailm jagatakse 324-ks sektoriks, nagu näha allpoololeval kaardil. 

Kõik sektorid on ühesuurused: 10 laiuskraadi ja 20 pikkuskraadi. Iga sektor tähistatakse tähepaariga AA-RR. Eesti asub sektoris KO, siinsel laiuskraadil

on sektori ulatus umbes 1110 km põhjast lõunasse ja 1250 km läänest itta. Poolustel seevastu võib kõik sektorid jalgsi läbi käia.

Sektorid jagatakse 100-ks suureks ruuduks, mille suuruseks on üks laiuskraad ja kaks pikkuskraadi. Eestis tähendab see 110 km põhjast lõunasse ja 125 km läänest itta. Suured ruudud nummerdatakse 00-99

Tõrvandi pikkuskraad 26o E asub 3-ga algavas veerus, laiuskraad 58o N 8-ga lõppevas reas, suure ruudu numbriks saame 38. Seega on meil leitud lokaatori 4 elementi: KO38. Sellisest täpsusest piisab tuhandete kilomeetrite suuruste vahemaade puhul täiesti.

Ultralühilaineside puhul on kaugused tavaliselt niivõrd väikesed (mõnikümmend kuni paar tuhat kilomeetrit), et kraadi täpsusest ei piisa. Et täpsust suurendada, jaotatakse iga suur ruut veel 24x24 väikeseks ruuduks, mille suuruseks on 2,5 laiusminutit (4,6 km) ja 5 pikkusminutit (5,2 km). Ruudud tähistatakse tähtedega AA..XX analoogselt suurte ruutudega: AA asub all vasakul, XX üleval paremas nurgas. 

Alguses leitud koordinaatidest 58o19’24,89” N ning 26o42’20,78” E jääb meil veel leida 19-le laiusminutile ja 42-le pikkusminutile vastav väike ruut: see kannab tähistust IH. 

Ja olemegi saanud täieliku Tõrvandi QTH- lokaatori: KO38IH.

Kahe jaama vahelise kauguse leidmiseks on meil vaja teada nende lokaatoreid või geograafilisi koordinaate ning teha nendega vastavad teisendused. Käsitsi on see töö väga töömahukas, seetõttu on mugavam lasta see töö arvutil teha. Allpool tabelis toodud viidad peaksid võimaldama kõigi vajalike toimingute tegemist.

	QTH lokaatori olemus
	http://www.qrz.ru/vhf/qth.shtml


	Google Earth
	http://earth.google.com/

	QTH- lokaatori teisendamine kraadideks ja vastupidi
	http://www.amsat.org/amsat/toys/gridconv.html

	Vahemaa leidmine kahe QTH- lokaatori põhjal
	http://www.chris.org/cgi-bin/finddis

	Vahemaa leidmine koordinaatide alusel Excelis
	http://www.cpearson.com/excel/latlong.htm


29  Elektroonika alused

Martin Kütimets, ES5LGR

Seadmete plokkskeem

Iga elektrooniline seade, nagu näiteks raadiosaatja,  koosneb kirjeldamatust hulgast erineva otstarbega jubinatest ehk detailidest. Detailikomplekte, mis koos täidavad ühte kindlat ülesannet nimetatakse plokiks.

Raadiosaatjas on sellisteks näiteks segustus-, madalsagedusvõimendi-, kõrgsagedusvõimendi- ja mitmesugused filtriplokid. Kõrvaloleval EI9GQ joonestatud transiiveri plokkskeemil on  kõik loetletud moodulid olemas. Segustusplokkides toimub signaalide liitmine või lahutamine, ja nad on kujutatud ristitatud ringidena. Filtriplokid ja teised plokid on kujutatud ristkülikutena. 

Toiteplokk – Tavaliselt ei ole võimalik kasutada pistikupesast tulevat voolu raadioseadmete toiteks otse, ta tuleb kõigepealt muuta seadmele “söödavaks”. Selleks kasutatakse toiteplokki. Toiteploki põhiülesanne on trafo abil muuta pinge seadme jaoks sobivaks, seejärel teha vahelduvpingest alalispinge. Seadmete toiteks kasutatakse enamasti alalispinget. Selleks, et toitepinge ei hakkaks koormuse mõjul kõikuma seda toiteblokkides veel stabiliseeritakse, kui see on toidetava seadme jaoks oluline. 

Käesoleval plokkskeemil pole eraldi toiteplokki näidatud.

Võnkering – Raadiosaatja ja vastuvõtja vaheliseks suhtluseks on kasutusel raadiolained. Et saatja ja vastuvõtja saaksid omavahel suhelda, peab vastuvõtja eraldama kõigist õhus ringihõljuvatest raadiolainetest välja just need, mis on temale mõeldud. Selle eraldamise jaoks kasutatakse raadiolainete sagedust, raadiovastuvõtja võtab vastu ja raadiosaatja saadab välja vaid ühe kindla sagedusega raadiolaineid. Kõigi teiste sagedustega raadiolaineid vastuvõtja vastu ei võta. Seadet, mis eristab ühe kindla sagedusega raadiolained kõikidest teistest nimetatakse võnkeringiks. Võnkeringi moodustavad omavahel paralleelselt (rööbiti) ühendatud pool ja kondensaator. 

Plokkskeemil “Switched BPF”.

Modulaator/Demodulaator – Tavalise, madalsagedusliku signaali, näiteks elektrisignaaliks muudetud inimkõne “istutamist” kõrgsagedusliku raadiolaine (nimetatakse kandevlaineks) selga nimetatakse moduleerimiseks. Selle eraldamist kandevlainest aga demoduleerimiseks. Vastavaid seadmeid nimetatakse modulaatoriks ja demodulaatoriks. Kõige lihtsamaks modulaatoriks on ühe transistori abil ehitatud nn. segustusaste, mis segab omavahel kokku madalsagedusliku ja kõrgsagedusliku võnkumise, umbes nii, nagu pannkookide saamiseks segatakse kokku munad ja piim. Kõige lihtsamaks demodulaatoriks on tavaline diood. Diood on siis lisaks kõigele veel ka selline seadeldis, mille abil on võimalik pannkookidest kätte saada sinna sisse pandud munad. 

Joonisel plokid “PD”, “BM” ja “Mixer”.

Generaator – Generaatoriks nimetatakse seadeldist, mis toodab raadiolainet tekitavat kõrgsageduslikku vahelduvvoolu. Generaator on iga raadiosaatja oluline osa. 

Plokkskeemil tähistatud “Carrier Osc.”

Võimendi – Pikast rännakust väsinud ja nõrgenenud raadiosignaali tuleb tema inimkõrvale kuuldavaks tegemiseks turgutada – võimendada. Samuti on tihti kasulik ka välja saadetav signaal võimendada jaksukamaks, et ta jõuaks kaugemale. Võimendid jagatakse pinge, voolu ja võimsusvõimenditeks. Raadiotehnikas enim kasutatakse pingevõimendeid, kuid tihti läheb tarvis ka ülejäänuid. Ühe transistori pingevõimendus on mõnikümmend korda. Kahe järjestikuse võimendusastme võimendused tuleb aga koguvõimenduse saamiseks korrutada, seega kahetransistorilise võimendi võimendus on kokku juba tuhatkond korda. Võimendid jaotatakse madalsagedus ja kõrgsagedusvõimenditeks. Madalsagedusvõimendid on enamasti mõeldud vahelduvpinge sagedusega kuni 20kHz võimendamiseks, kõrgsagedusvõimendid võimendavad signaale kuni mitmete tuhandete megahertsideni. 

Võimendiplokid on plokkskeemil kujutatud kolmnurkadena, mille tipp näitab signaali liikumise suunda. Madalsagedusvõimendid on tähistatud “A.F.”, vahesagedusvõimendid “I.F.”, kõrgsagedusvõimendi koosneb kolmest järjestikusest astmest (“Amp + Driver +PA”).

Filtrid – Tihti on tarvis eraldada kõrgsageduslikke signaale madalsageduslikest ja lasta mõnesse blokki sisse ainult üht neist. Vahel läheb ka vaja eraldada kogu sagedusspektrist välja üks kitsas riba. Selleks kõigeks on kasutusel filtrid. Selliseid filtreid, mis lasevad läbi vaid mingist sagedusest madalamaid sagedusi nimetatakse madalpääsfiltriteks. Selliseid, mis lasevad läbi mingist sagedusest kõrgemaid sagedusi nimetatakse kõrgpääsfiltriteks ja selliseid, mis lasevad läbi vaid kitsast sagedusriba nimetatakse ribapääsfiltriteks. Viimaste hulka kuulub ka võnkering. Filtrite koostamisel kasutatakse tavaliselt poole ja kondensaatoreid (LC filtrid), ka kondensaatoreid ja takisteid (RC filtrid). 

Filtrid on plokkskeemil tähistatud “BPF” (võnkering) ja “LPF” (madalpääsfilter).

Põhimõtteskeem ja trükkplaat

Iga ploki saab omakorda lahti joonistada üksikasjalisemalt, tuues välja kasutatud detailid. 

Siin joonisel on näha saatja lõppastme (plokkskeemil PA) põhimõtteskeem.

Levinumad detailid on takisti, kondensaator, diood, transistor, trafo, poolid ja lambid, millest tuleb juttu ka igaühest eraldi.

Põhimõtteskeemi järgi joonestatakse ja söövitatakse trükkplaadile rajad ning joodetakse külge füüsilised detailid. Valmis lõppaste on näha fotol.

Trükkplaadi radasid võib disainida käsitsi, kuid keerulisemate skeemide puhul on mõistlik see ülesanne usaldada vastavale tarkvarale.

Rajad kantakse trükkplaadile söövituskindla pliiatsi, nitrolaki või termokile abil ja söövitatakse raudkloriidiga.

Takisti on meie esimene ja ülimalt tähis elektroonikadetail, millest juttu tuleb. Takisti on meie elektronide jaoks nagu kitsas toru, kust nad peavad läbi ronima. See aeglustab nende liikumiskiirust: takisti piirab voolutugevust. Kuna elektronid takistist korraga läbi ei mahu, kuhjub neid takisti ühele otsale rohkem ja see muutub teise otsas suhtes negatiivsemaks: öeldakse, et takistil tekib pingelang. 

Takisti põhiparameetriks ongi takistus, mis ulatub mõnedest oomidest (Ω) megaoomideni (MΩ), ja mis on korpusele kantud värvikoodiga või tähtede ja numbrite kombinatsioonina. Ka  võib takistust mõõta testriga.

Takistit läbivat voolutugevust amprites (I), pingelangu takistil voltides (U) ja takisti takistust oomides (R) seob Ohmi seadus: U=IR

Järjestikku ühendatud takistite puhul on nende kogutakistus võrdne üksikute takistuste summaga. U1, U2 ja U3 on igal takistil tekkiv pingelang, U on pingelang kogu ahelas.

Paralleelselt ühendatud takistite puhul on ahela kogutakistus väiksem kui iga takisti takistus. Ehk teeb arvutamise lihtsamaks, kui suurus 1/R nimetada juhtivuseks: rööpühenduses takistite juhtivused liituvad.

[image: image103.png]



[image: image104.png]



	Tevalo: ülevaade takistitest ja nende märgistusest


	http://www.tevalo.ee/cgi-bin/web_store.cgi?page=products/mail/20_2004resistor.html&lng=est

	Takistite värvikoodikalkulaator
	http://www.electrician.com/resist_calc/resist_calc.htm

Kondensaatoril  on mitu tähtsat omadust. Kondensaatorisse sisse on võimalik salvestada elektrienergiat. Seda kui palju elektrienergiat kondensaatorisse mahub kutsutakse kondensaatori mahtuvuseks, tähistatakse tähega C ja mõõdetakse faradites (F) Tavaliseks kasutamiseks on see ühik suur, kasutatakse rohkem mikrofaradit (μF) ja nanofaradit (nF), isegi pikofaradit (pF, tuhandik nanofaradit). Elektroonikas pakub kondensaator pigem huvi küll sellepärast, et tal on tähtis omadus läbi lasta vahelduvvoolu, kuid mitte alalisvoolu. Mida suurema mahtuvusega on kondensaator, seda väiksema sagedusega vahelduvvoolu suudab ta endast läbi lasta. Kombinatsioonis takistite ja poolidega saab neist konstrueerida filtreid ja võnkeringe.

Kondensaatorite hulgas eristuvad elektrolüütkondensaatorid, mille skeemi jootmisel on tarvis jälgida polaarsust: kondensaatoril märgitud “+”-märk tuleb ühendada vooluallika positiivse poolusega. Elektrolüütkondensaatorid on suure mahtuvusega, neid kasutatakse alalistoitepinge silumisel. Väliselt on elektrolüütkondensaatorit lihtne ära tunda: ta kujutab endast plekk-kestas silindrit, mille väljaviigud on põhja all (fotol kõige suuremad).

Skeemitähistused: 

1: “tavaline” kondensaator; 

2: elektrolüütkondensaator

Kondensaatorite puhul on ahelate arvutused vastupidised takistiahelate arvutustele. 

Paralleelses ahelas mahtuvused liituvad:

Ctotal= C1+C2+C3

 Järjestikuses ahelas on ahela mahtuvus väiksem kui iga üksiku kondensaatori oma: 1/ Ctotal = 1/C1+1/C2+1/C3.

[image: image109.png]"Wz,

WP e |





	VA3AVR: ülevaade kondensaatoritest ja nende märgistusest


	http://www.uoguelph.ca/~antoon/gadgets/caps/caps.html

Pool – Poolid ei ole muud kui pikad rullikeeratud traadijupid. Poolide kasutusalasid on samuti mitmeid. Vastupidiselt kondensaatorile laseb pool paremini läbi just alalisvoolu ja avaldab vahelduvvoolule suurt takistust. Selle takistuse väärtus on seda suurem, mida suurem on poolist läbilastava vahelduvvoolu sagedus. Seepärast kasutataksegi poole selleks, et takistada enamasti just kõrgsageduslike vahelduvvoolude jõudmist sinna, kuhu nad jõuda ei tohi. Samamoodi, nagu kondensaator on ka pool võimeline endasse salvestama elektrienergiat. Seda, kui palju pool elektrienergiat endasse salvestab näitab pooli induktiivsus. Pooli induktiivsus sõltub tema keerdude arvust (kui keerdude arv suureneb kaks korda, siis induktiivsus suureneb umbes neli korda) ja samuti selle aluse (südamiku) materjalist, mille peale on pool keritud. Pooli induktiivsuse mõõtühikuks on henri (H), kõige sagedamini tuleb tegemist teha mikro- ja millihenridega (μH ja mH).

Pool, millest läheb vool läbi töötab ka magnetina – öeldakse, et pool tekitab enda ümber magnetvälja. Vastupidi, kui pooli ümber tekitada näiteks teise pooli abil magnetväli, siis tekib poolis vool.

Poole kasutatakse koos kondensaatoriga kasutatakse võnkeringide ja filtrite konstrueerimiseks.

Skeemidel tähistatakse pooli lainelise joonega. 

Jadaühenduses poolide induktiivsused liituvad: Lkogu=L1+L2+L3;

Rööpühenduses poolide puhul 1/Lkogu=1/L1+1/L2+1/L3

	VA3AVR: ülevaade poolidest


	http://www.uoguelph.ca/~antoon/gadgets/coils/coils.html


Diood on nn. pooljuhtseadeldis (ta on valmistatud materjalist, mis nagu juhib voolu aga samas ei juhi ka, näiteks räni või germaanium). Diood on kokku seatud sellisel kavalal viisil, et ta juhib elektrivoolu ainult ühes suunas. 

Samuti on ta kasulik, kuna tema abil on võimalik raadiolaines sisalduvat informatsiooni kätte saada. Seda nimetatakse detekteerimiseks. Elektrivoolu kasutamisel on dioodid ka tähtsad, kuna võimaldavad teha vahelduvvoolust alalisvoolu.

Skeemidel tähistatakse dioodi kolmnurgana, milles vool liigub aluselt tipu suunas (positiivselt pooluselt negatiivsele).

Tavalisest dioodist on aastakümnete jooksul tehtud palju edasiarendusi: sõna otseses mõttes kõige väljapaistvamad on valgusdioodid (LED), mis mõnel pool, näiteks valgusfoorides ja autotuledes on hakanud asendama hõõglampe. Fotodioodide juhtivus muutub siis, kui nende peale langeb valgus või soojus. Valgus- ja fotodioodide paari kasutavad näiteks elektroonikaseadmete kaugjuhtimispuldid.

Transistor – Transistori kasutusalasid on vähemalt miljon tükki. Transistori sees on sisuliselt kaks vastupidipööratud ja üht otsapidi ühendatud dioodi, mille tulemusena on tal kolm väljaviiku. Transistoride oskuste hulgas on näiteks vahelduv, aga ka alalisvoolu ja pinge võimendamine ning sisse- välja lülitamine. Nii dioode kui transistore on olemas suuremate ja väiksemate võimsuste jaoks. (Võimsus näitab kui palju tööd on seadeldis võimeline tegema, või kui palju soojust tootma.) Väikeste võimsustega tuleb tegemist pikal rännakul nõrgenenud raadiolainete võimendamiseks vastuvõtuseadmes, suurte võimsustega aga raadiosignaale väljasaatva seadme (saatja) lõppastmes, mis peab laineid tekitava voolu piisavalt võimsaks muutma, et see leviks pikkade vahemaade taha.

Ehituselt jagunevad transistorid pnp- ja npn- transistorideks.

Skeemitähised: 

pnp-transistor [image: image47.png]


npn-transistor

Raadiolambid ehk lihtsalt lambid – samamoodi, na gu tänapäevased pooljuhtseadeldised (dioodid, transistorid) on võimelised signaale võimendama, vahelduvvoolust alalisvoolu tegema ja detekteerima ka raadiolambid. Raadiolambid näevad välja peaaegu nagu tavaline lambipirn, ainult silindrikujulised ja all on neil palju jalgu. Raadioseadmete algusaegadel veel paremaid jubinaid ei olnud ja pea kogu töö tegid ära raadiolambid. Tänapäevalgi kasutatakse raadiolampe ikka veel suurt võimsust nõudvates kohtades, nagu väga võimsate saatjate lõppvõimendites. Selle põhjuseks on asjaolu, et transistore ei ole võimalik teha sama võimsaks kui raadiolampe.

Transformaator e. trafo – Küsimusele, kuidas trafo töötab võiks vastata lühidalt – mmm…. Just sellist häält teevad töötades paljud transformaatorid. Trafo koosneb kahest sama südamiku ümber keritud poolist. Kui ühte poolidest lasta sisse vahelduvvool, siis tekib teises esimese pooli magnetvälja toimel samuti vool. Trafosid kasutataksegi voolude ülekandmisel – kui juhtub, et teisel poolil on keerde rohkem, kui esimesel, siis tekitab väiksema vahelduvpinge rakendamine esimesele poolile teises poolis (neid poole kutsutakse mähisteks) kõrgema pingega vahelduvvoolu. Trafo abil ongi võimalik pinget suurendada ning vähendada. Trafo südamik on tehtud kokkusurutud õhukestest plekkidest – trafoplekkidest.

